Salah satu film nan pernah ambo tonton adolah film Padusi Tanah Jahanam. Film Padusi Tanah Jahanam marupokan film nan disutradarai dek sutradara terkenal Indonesia, yaitu Joko Anwar. Film Padusi Tanah Jahanam marupokan film nan batemakan psikologi horor. Pemeran utamo dari film ko adolah Tara Basro. Iko adolah kali kaampek Tara Basro mamerankan film karya Joko Anwar. Hal nan menarik dari film ako adolah manganoi lokasi syutingnyo. Joko Anwar salaku sutradara mangaku kalau inyo mandapek inspirasi manganoi tampek syuting dari mimpinyo. Dan fakta tantang lokasi syuting iko samakin menarik karano lokasi nan dipiliah dek Joko Anwar adolah beberapa desa nan alum pernah dijamah dek urang lua. Nan terakhir, carito film Padusi Tanah Jahanam lah mulai ditulih caritonyo dek Joko Anwar sajak tahun 2009.


Dengan berkembangnyo media sosial mambuek awak nio ndak nio harus maikuik an. Kalau ndak tu mako awak akan tatingga dari nan lain. Mode tu juo dalam dunia bisnis. Kini alah jamannyo urang babalanjo dari internet se. Nio balanjo fashion, paragek rumah tanggo, bahkan sampai bahan-bahan dapua pun kini alah banyak nan babalanjo lewat aplikasi balanjo online (e-commerce). Mako dari itu bagi kalian nan alah punyo toko maupun alun, bisa bana untuak mancari paruntuangan dengan manggaleh online ko. Caronyo gampang. Hal pertamo nan harus dipersiapkan adolah barang nan ka di galeh. Salanjuiknyo, download aplikasi salah satu e-commerce. Setelah itu, buek akun toko kalian dan isi form nan alah disadiokan. Kalau alah salasai kalian tingga ikuik an se intruksi salnjuiknyo sampai akun kalian taverivikasi. Abis tu isi lah katalog galeh kalian lai. Kalau lah salasai sadonyo mako kalian alah bisa mulai mampromosikan kadai kalian.


Dalam ajaran agamo Khonghucu, diajarkan untuak umat Khong hucu bisa mamperbaiki kasalahan yang alah dilakukan. Dalam Kitab Si Shu bagian Lunyu jilid XB Pasal 30, disabuikan, Nabi basabda: “Basalah tapi indak nio mamperbaiki, ikolah nan sabana-bananyo kasalahan”. Dan dijalehan baliak dalam Kitab Si Shun bagian Linyu Jilid 1 Pasal 8 Ayat 4, “Jikok basalah janlah takuik mamperbaiki”. Dalam agamo Khonghucu, suatu kasalahan dianggap salah jikok ndak ado tindakan nan diambiak oleh umat Khonghucu untuak mamperbaiki kasalahan tasabuik. Apobilo bagak malakukan kasalahan maka harus bagak lo mamperbaikinyo. Dek itu, untuak sanak-sanak mulailah batangguang jawab jo kasalahan nan alah dipabuek salamo ko, salah satu caro batangguang jawabnyo adolah mampabaiki diri surang.


Papeda marupokan makanan khas dari daerah Maluku dan Papua yang babantuak kayak bubua biasonyo disajikan jo lauk pauk kayak ikan tongkol yang dibumbui jo kunyik. Sedangkan bahan baku pambuek papeda ko adolah sagu. Papeda bawarna putiah teksturnyo tu lengket kayak lem dan rasonyo tawar. Papeda adalah makanan yang kayo jo serat, randah kalori dan punyo nutrisi yang cukuik. Tingginyo kadar serat dalam sagu dapek berperan sabagai pre-biotik, kekebalan tubuh maningkek, mangurangi resiko tajadinyo kanker, memperlancar buang aia besar. Mengonsumsi papeda sacaro rutin dapek berperan sabagai pambarasiah organ-organ dalam tubuh manusia. Bagi yang acok marokok, disarankan lo mangonsumsi makanan khas papua ko dek karano sarano perlahan dapek mambarasiahan paru-paru.


Untuak patamo kalinyo ambo ikuik kawan olahraga ka tampek gym. Ambo mambayangan gym ko tampek urang mambantuak badan dan alaik nyo barek-barek. Mungkin alaik yang barek tu cuman bisa dipakai dek urang yang alah acok ngegym. Ambo raso dulu bantuak itu dan urang nan baru patamo kali bisanyo cuman pakai treadmill se. Taruih di paksolah ambo makai alaik baban dek kawan, pas ambo pacik lai awalnyo bisa dihadapi. Indak tadugo se awalnyo ambo bisa dan lamo kalamoan lumayan barek juo taraso kiro e. Untuak kalian nan baru bana ngegym. Marilah untuang tanangkan diri, malakuan pamanasan dan jan mambadingkan diri jo urang lain. Kareno awak sadoalahnyo pasti bisa kalau awak nio.


Sebagai mahasiswa awak paralu juo manyiapkan dana daruraik jadi bukan urang yang alah barumah tanggo se. Kareno awak kan diaagiah dek keluargo awak pitih bulanan. Idealnyo pitih tu 3 sampai 6 kali dari pengeluaran bulanan. Maya maraso baruntung kareno pas inyo indak ado pitih untuak barubek, tapi inyo alah manyiapkan dana daruraik sabalumnyo. Maya sakik cacar, untuak patamo kali inyo cacar pas alah gadang. Bantuak badannyo kini bentol-bentol caca, warno kuliknyo merah, sampai ka kapalo, panuah badannyo jo bento, maraso angek dan kadang kadinginan yang indak biaso, indak lamak badan. Kalau nio maminta pitih ka urang tuo rasonyo indak lamak, kareno takuik beko mereka khawatir.


di daerah puncak katiko musim liburan banyak panginapan nan full dari nan biaso sampai nan haragonyo maha. karano katiko musim liburan ko wisatawan dari kota butuah liburan ka tampek nan dingin dan asri. karano di kota alah lameh jo suasananyo. villa di puncak ko baragam haragonyo ado nan cuma 2 jutaan samalam sampai ado nan puluahan juta samalam. tantunyo harago ko maikuikan lueh dan fasilitas apo se nan didapekannyo. ampia sadoalah villa di puncak ko mampunyo kolam renang. karano jo suasana dingin ko baranang manjadi hal nan paliang di sukoi. makonyo banyak urang nan mancari villa yang ado kolam renangnyo


Tahun 2022 ko asus mangaluakan cukuik banyak jenis laptop. Jenis laptop nan dikaluakan dek asus mampunyoi spesifikasi nan cukuik tinggi. Salah satu laptop nan dirilis dek asus adolah asus vivobook pro 16Ox OLED N7601. Laptop iko dijua dek asus sahargo 34 jutaan. Meskipun hargonyo tabilang maha, laptop ko sangaik layak untuak dibali. Hal iko karano laptop ko mampunyoi spesifikasi nan sangaik tinggi. Intel core nan dipakai dek laptop ko sajo adolah intel core generasi ka 12 seri H. Lalu VGA nan dipakai dek laptop asus vivobook pro 16x OLED ko adolah NVIDIA Gforce RTX 3060 GPU. Kamudian laptop iko mampunyai sistem pandingan nan mampunyoi 4 ventilasi dan baterai 90 Wh bakapasitas gadang.


Kalau kalian ingin manonton partandingan sepakbola nan sero dan dapek manghibur kalian, tontolah partandingan el clasico. El clasico dapek manghibur kalian karano partandingan iko mampatamukan duo klub terbaik di Spanyol atau mungkin di dunia. Karano nan bamain adolah duo tim terbaik dunia, maka partandingannyo pun dijamin akan sero untuak ditonton. El clasico pun bukan hanyo manyajikan parmain indah, tapi parmainan kareh pun bisa ditamui di partandingan iko. Salain itu, banyak pamain bintang dari panjuru dunia nan bamain di el clasico. Sabuiklah namo-namo terkenal seperti Cristiano Ronaldo, Lionel Messi, Luis Figo, Carles Puyol, Kaka, Luis Suarez, Iniesta, Henry, Ramos, dan Roberto Carlos. Mereka sadonyo marupokan pamain nan pernah bamain di el clasico. Jadi ndak usah ragu. Tontonlah el clasico dan rasokan baa seronyo partandingan itu.


Waktu liburan sakolah agung pai ka tampek sepupu nyo yang ado si Maluku. Banyak tampek wisata yang di ajak sepupu nyo untuak mengisi hari liburan agung. Kapatang agung baru salasai jalan-jalan ka tampek wisata tasambunyi jo sepupu nyo. Kapulauan Kei namonyo waktu agung kasitu banyak nan membuek nyo mangucap kato-kato takjub dek keindahan yang ado di Kepulauan Kei. Agung mancaliak pasia putih yang dikaliliangi aia jernih. Indak itu se agung pai baranang juo di dalam Goa, mereka menikmati kaelok an stalaktit dan kolamnyo beraia jernih. Sofia juo mancaliak Pulau Bair di situ yang mampunyoi aia bawarno hijau tosca yang ancak bana.


Hari kebesaran agamo kristiani juo ado malakuan hari rayo paskah. Paskah ko dilaksanoan satiok tahun katiko, mangenang kebangkitan nyo yesus kristus. Hari paskah ko juo punyo makna yaitu kamanangan dan harapan bagi umaik kristiani, katiko tuhan yesus bahasial mangalahkan maut dan bangkik kembali. setelah alah melalui penderitaan Nya di kayu salib. Dari peristiwa kebangkik an itu, umak kristen picayo bahwa kahiduik an manusia itu kekal malampaui duso jo maut. Manuruik Kimberly di hari paskah ko adolah pangampunan dan kemenangan. Kareno hari iko marupokan hari kamanangan atas apo nan tajadi dan alah mangalami kasangsaroan tapi akhirnnyo dibangkik an baliak di muko bumi.


Kalau kawan-kawan datang ka Kota Padang Sumatera Barat dengan manumpang pesawat, kawan-kawan akan manamukan salah satu restoran terkenal nan ado di Kota Padang. Restoran itu banamo rumah makan lamun ombak. Rumah makan lamun ombak bajarak sakitar 15 kilometer dari Bandara Internasional Minangkabau. Posisi tapeknyo adolah di Jalan Khatib Sulaiman. Rumah makan lamun ombak adolah rumah makan khas padang nan manjua babagai makanan khas Minang. Rumah makan lamun ombak adolah rumah makan nan sangaik rami. Kalau kawan-kawan datang ka rumah makan lamun ombak, kawan-kawan akan dihidangkan sado menu nan ado di rumah makan itu. Menu nan wajib dicubo kalau kawan-kawan datang ka rumah makan lamun ombak adolah gulai ikan kakap dan piliahlah nan bagian kapalo.


Satiok pai kalua ambo selalu gagal fokus jo baun kwetiau dan wakatu makan kwetiaw rasonyk nio lai maulang. Padohal baru 2 hari yang lalu makan kwetiau tapi kini alah nio lo baliak makan tu. Mie kwetiau ko kan pipih jadi ambo makannyo pun lamak kenyal nyo tu kan baraso, ditampek ko juo alah terkenal bana dengan kwetiau yang lamak. Kwetiau didakek kampus ambo ko memang lamak harago nyo pun pas dengan kantong mahasiswa, jadi ambo untuak makan disiko baulang ndak lo bosa kareno rasonyo pun lamak. Dalam aplikasi pesan makanan online pun alah terpampang bahwa paringkek nyo tinggi dan komenan urang pun ancak-ancak.


Tari saman, yang berasal dari Provinsi Aceh manjadi salah satu mendia yang digunoan sabagai panyampai dakwah dan pasan. Tarian ko sendiri mamcaminkan keagamaan, sopan santun, pendidikan, kekompakan, kepahlawanan dan kebersamaan. Sabalum tari saman dimulai, pamuko adat atau syekh akan tampil mairingi nyanyian untuak mewakili masyarakat satampek dan mambari nasehat pado para penari dan penonton. Yang mambuek tarian ko unik adolah, panonton indak akan basobok instrumen lain kecuali nyanyian dari para panari, dan pulo tapuak paha, tapuak dado, tapuak tangan jo tapuak lantai untuak manyalaraskan gerakan dan diiringi syair-syair dari lagu yang dinyanyian langsung dek panari. Syairnyo pun barisikan pesan moral ajaran Islam yang bisa diresapi dek para menonton.


Kecek urang olahraga tu mesti nan barek-barek supayo bisa mangalua an karingek labiah banyak. Samakin banyak karingek nan dikalua an makin sehat awak dibueknyo. Sabananyo ndak lo do. Kadang urang ko banyak nan sok tau. Manuruik ambo, masiang-masiang urang tu babeda-beda kebutuhan olahraganyo. Jangan kan jenis olahraganyo, durasi wakatu olahraga urang se babeda-beda juo. Tagantuang fisik masiang-masiang dan sabara acok urang tu baolahraga. Samo lo jo kebutuhan makan sahari-hari. Bisa jadi ambo cuma butuah 2.000 kalori sedangkan ayah ambo 2.500 kalori. Jadi ndak bisa disamoan. Lagian kalau olahaga tu nan paliang penting tu konsisten. Percuma kini awak bisa olahraga sajam dalam sahari tapi saminggu abis tu baranti.


Ambo punyo laptop samanjak duduak di bangku SMA. Itupun laptopnyo adolah hadiah paragiah dari apak ambo nan saat itu baru bali laptop baru, alias ambo dapek laptop bekas. Selain bantuak laptopnyo nan jadul dan barek di baok kama-kama, kini laptop tu alah acok rusak. Dek alah abih lo kepeang dek mampelok an laptop ko jadi ambo baniek untuak manuka jo nan baru. Rencana ambo ka manuka jo laptop merek keluaran Apple yaitu Macbook Airpro, tapi pas ambo caliak haragonyo langsuang batuka pangana ko. Haragonyo maha bana. Tabali lo ciek honda baru deknyo. Alah ka jaleh ndak buliah dek apak ambo kalau minta bali laptop ko.


Dayung marupokan salah satu jenis olahraga daya tahan yang sarana utamonyo adolah aia jo perahu dayung. Ambo mancaliak pertandingan iko dari youtube tanyato sero jo. Olahraga iko juo ado yang basifat pamainan se dan ado juo yang manjadi parlombaan. Cuman yo itulah olahraga iko jarang juo dicaliak di keseharian indak bantuak bulutangkis dan lain-lain. Dibaliak karumitannyo harus mampunyoi alaik dan lain-lain tapi urang yang hobby malakuan olahraga dayung ko bisa untuak manyalurkan hobi atau manjadi atlet profesional. Manuruik urang yang mamainkan olahraga dayung ko mangecek an kalau otoik mereka manjadi labiah kuek dan bisa juo manambah kebahagian bagi pencinta olahraga iko.


Salah ciek hal nan indak ka mungkin den lupoan katiko kuliah adolah sabuah momen dimano aden jo babarapo urang kawan kuliah dengan spontan malakuan pajalanan di malam hari ka Garut untuak manikmati aia angek di sinan. Aia angek nan kami tuju bukanlah aia angek komersil . Kami malakuan pajalanan mancari pamandian aia angek malalui babarapo carito dari kawan nan alah labiah dulu ka sinan. Jo bamodalan onda dan jaket nan taba kami barangkek sakitar pukua 12 malam dengan samangaik. Sabananyo kami agak kasulikan untuak sampai ka sinan harus malewatan babarapo jalan sampik dan balanyah bahkan indak ado panarangan samo sakali sabab jalan manuju pamandian aia angek tu cukuik jauah dan jalannyo mandaki.


Sanang bana rasonyo katiko alah batamu lo baliak ka hari rayo idul fitri. Kami sakaluargo shalat idul fitri didakek rumah se. Pas itu khutbah idul fitri, membahas tentang kewajiban awak untuak puaso di bulan ramadhan sacaro panuah. Kalau ado nan bolong, mungkin katiko padusi misalnyo yang sadang haid. Inyo harus mangganti puaso nan alah tingga wakatu bulan ramadhan sabalumnyo. Kami nan padusi-padusi ko langsuang se mangecek an mengenai kapan nio mangganti hutang puaso ko. Banyak yang mangecek beko kareno wakatu masiah lumayan panjang untuak ramadhan tahun bisuaknyo. Ambo surang se bararti yang langsuang nio mangganti hutang puaso ambo. Dalam khutbah kali ko, jaleh bana kalau awak sabagai umaik muslim wajib hukumnyo untuak bapuaso sabulan panuah, kecuali ado halangan.


Jenny nan marupakan wanita bakepribadian tomboy iko mamiliki hobi nan cukuik babeda dari kawan-kawan nan lain. inyo sangek manyukai ketinggian dan olahraga nan ekstrem manurut kawan-kawannya. Karano saat iko tampek  Jenny bakuliah ado manyediakan tampek untuak baraja panjat tebing inyo pun mamiliahnya. Katiko inyo mancubo mandaftar cabang olahraga iko Iya di tes talebih dahulu. Satelah lolos sado tes barulah Jenny bagabung ka dalam kumpuaan urang nan manyukai olahraga panjat tebing ini. Bulan partamo Jenny masih belum cukuik pandai katiko inyo panjat tebing namun di bulan-bulan baikutnyo inyo alah tabiaso sahinggo inyo alah dapek manaklukkan raso takutnya. Dan satelah ciek tahun balatih panjat tebing inyo pun kini mamiliki pengalaman nan cukuik banyak sahinggo inyo dapek manyalurkan bakatnyo tasabuik di suatu perlombaan.


Pada tahun 2019, ambo pai liburan ka banduang basamo kawan-kawan alumni SMK Penerbangan Nusantara Ketaping. Ambo barangkek malam jam 11 malam dari jakarta manuju ka situ patenggang. di perjalanan kito maota bagalak-galak sapanjang jalan, Katiko sampai di lokasi nan dituju kito bagarah-garah sambia foto-foto. sasudah dari sinan, alah sudah bagarah jo maota galak-galak. Sakatiko suasana aniang ndak disangko kawan-kawan diam sadonyo, tanyato urang-urang ko lalok. Tingga se ambo surang lai. Pas seadng nyetir surang tibo-tibo mato takalok dan tajadi kecelakaan di tangah macet yaitu balantak samo oto nan dimuko. oto urang tu lecet se nyo tapi oto kami agak parah rusaknyo.


Parusahaan tampek ambo karajo mangadoan rapek hari salaso kapatang. Dalam rapek tu kami mambahas baa caronyo mampaelok an kinerja perusahaan supayo indak marugi bana. Dalam rapek tu kami berdiskusi dan ado ciek kawan ambo yang mangusulkan malakuan parabuhan atau inovasi. Kareno parusahaan kami nampaknyo agak indak barinovasi jadi situ kasitu se yang di karajoan. Kareno katiko awak marugi, awak harus mamulai malakuan parubahan yang diraso paralu. Jadi parubahan nan kami lakuan adolah maubah caro pamasaran. Sasaran target nyo harus labiah laweh lai dengan mamanfaaik an media sosial. Kareno nan awak caliak kini urang sadoalahnyo batransaksi dan lain-lainnyo malalui internet se.


Pado maso kejayaannyo sia si yang indak kenal jo si tampan Irfan baghdim. Salah satu olahragawan favorit banyak padusi bak itu juo jo laki-laki. Bukan kareno tampang nyo se tapi performa irfan baghdim katiko bamain ancak bana. Boy nio juo manjadi pamain sepak bola bantuak irfan bachdim, oleh kareno itu babarapo langkah iko yang disaranan dek guru untuak dilatiah. Patamo lakuan aktivitas fisik sacaro taratua, kaduo luangan waktu untuak rajin balatiah, katigo balatiah surang, siap tu lalok yang cukuik, siap tu manjago pola makan sihaik dan disiplin yang tinggi. Langkoh barikuiklah yang bisa awak lakuan untuak bisa manjadi pamain bola.


Katiko hari rayo Idul Adha akan datang banyak urang-urang dengan keadaan ekonomi yang cukuik melaksanakan ibadah qurban. sabananyo untuak mamiliah hewan qurban bisa awak lakukan surang. Tapi harus mamperhatikan syarat-syaratnyo. Syarat nan pertamo hewan qurban nan awak piliah tamasuak dalam Bahimatul an'am (binatang ternak) saroman unta, sapi, kambiang, dan domba. Nan kaduo, hewan ko diparoleh sacaro halal alias ndak hewan hasil cilok. Nan katigo, hewan harus sehat dan ndak buliah cacat saketekpun. Nan ka ampek, hewan kurban harus mampunyoi usia nan sasuai jo syariat. Untuak unto harus alah sampai 5 tahun, sapi 2 tahun, kambiang 1 tahun, dan domba 6 bulan. Nan terakhir, ibadah kurban buliah awak lakukan sacaro rombongan. Untuak unto bisa sampai 10 urang dan sapi 7 urang. Sedangkan kalau kambiang jo domba dilakukan sacaro individu.


Indak sado lagu manggunokan bahasa daerah tatantu dapek digolongkan sabagai lagu daerah. Mako dari itu paralu untuak mangenai ciri-ciri lagu nan dapek digolongkan sabagai lagu daerah yaitu partamo manggunoan bahaso daerah masing-masing. Kaduo, lagu tasabuik marupokan lagu warisan atau lagu nan alah ado dari zaman dahulu nan masih ado sampai kini sahinggo biaso dipakai untuak acaro adek. Katigo, alat musik nan dipakai pun adolah alat musik tradisional. Walaupun kini alah cukuik bakembang manjadi labiah modern tapi indak manghilangkan jiwa dari lagu tasabuik. Kaampek, mampunyoi syair nan sederhano biasonyo mamuek tentang promosi atau gambaran hiduik di zaman itu. Manggambarkan tentang daerah tatantu dari keindahan alamnyo, budayonyo dan hal lainnyo takait daerah tatantu. Sahinggo lagu iko dapek digunoan sabagai identitas.


Kudo Bendi adolah salah ciek transportasi wisata nan masih tradisional nan siap mamanjoan wisatawan nan datang balibur ka Kota Bukittinggi. Indak payah manamui Kudo Bendi di Bukittinggi, kawan-kawan tingga pai ka kawasan Jam Gadang atau pusat kota Bukittinngi, Titiak pambarantian Kudo Bendi ado duo, nan partamo di muko KFC Bukittinggi dan titiak kaduo di Tugu Pahlawan Tak Dikenal Bukittinggi. Naik Bendi mangaliliangi Kota Bukittinggi adolah salah ciek caro nan sero untuak manikmati indahnyo Bukittinggi walaupun kotanyo ketek. Untuak tarifnyo, mangaliliangi Bukittinggi dalam lingkar ketek dipatok harago Rp 50.000, sadangkan kalau lingkar gadang sabanyak Rp 100.000. Kudo Bendi tasadio dari pagi hari jam 09.00 sampai malam sakitar jam 20.00.


Pempek asli palembang alias pempek rang kito galo adolah makanan khas daerah plembang. Walaupunnyo berasal dari daerah Palembang makanan ko alah bisa awak tamui di daerah mano se. Pempek palembang sabananyo tabuek dari tapuang-tapuangan nan dicampua jo ikan tenggiri. Iko lah nan mambuek pempek babeda jo makanan batapuang lainnyo mode cilok, cimol, dan sejenisnyo. Nyo punyo ciri  khas hanyia-hanyia dari lauak nan nyo pakai. Pempek ko lamaknyo dimakan basaratoan jo kuahnyo. Pempek dengan raso kenyaal dan kadang malakek-lakek dalam muluik di campua jo kuah cukonyo nan punyo raso asam, manih, dan padeh bacak-cakak rasonyo dalam muluik. Samakin kental kuah pempek ko biasonyo samakin lamak raso kuahnyo.


Manjadi atlet apakah dapek manjamin kesejahteraan hiduik sang atlet? Dilemanyo di Indonesia, manjadi atlet sabagai profesi masih alun manjadmin masa depan sang atlet. Banyak atlet-atlet Indonesia nan mnacari karajo sampingan, karano gaji atlet nan indak cukuik untuak manghidupi kaluarga. Indak saketek lo yang akhirnyo mundur di dunia atlet, dek nak fokus bakarajo mancari nafkah. Masalah-masalah nan mode ko manjadi salah satu kurangnyo motivasi urang nan nio manjadi atlet dan berakhir untuak manyukoi olahraga hanyo sabatas hobi sajo. Banyak urang nan babakat untuak bisa dijadian kebanggan daerah tapi karano banyak nyo administrasi dan saketeknyo bayaran nan didapek satalah itu, mambuek kesejahteraan atlet manjadi randah.


Manuruik ambo maisi waktu luang dengan lalok bukanlah suatu hal nan salah. Jan maanggap urang nan maisi waktu luang dengan lalok adolah urang pamaleh. Konsepnyo adolah tubuh butuh istirahat, sahinggo apo salahnyo awak agiah rehat sejenak maisi wakatu luang setalah karajo karehnyo menemani awak berkegiatan dari hari ka hari. Dengan lalok karajo akan labiah efektif karano tubuah akan labiah bugar dalam melakukan aktivitas salanjuiknyo. Seperti nan awak ketahui kekurangan istirahat salah satunyo kakurangan lalok bisa manimbulkan panyakik. Jadi jan pernah berangan atau maremehan urang nan maisi waktu luangnyo dengan lalok. Lalok akan jadi salah jiko seseurang tu malakuannyo sacaro balabiahan.


Amak ambo dulu pernah punyo usaho aia minum gitu. Ado lo toko tampek aia galon. Alah bakambang salamo duo tahun, tapi samenjak pandemi samua barubah. Amak ambo mangalami karugian kareno pamasukan alah saketek. Untuang se amak ambo masiah bausaho untuak mampaelok an nyo. Salah satu tips nyo adolah dengan malakuan evaluasi. Kareno katiko awak mangalami kerugian, pasti ado faktor yang manyebabkan nyo. Mako dari itu awak harus evaluasi  untuak hal yang berkaitan dengan bisnis awak. Jadi kami paralu mengevaluasi sistem bisnis. Katiko itu amak dan ambo labiah ka mampromosikan dan manyebarkan tentang keunggulan dari aia galo yang di jua dari amak ambo.


Ndak taraso bisuak alah masuak bulan puaso se. Alhamdulillah awak masih diagiah kesempatan untuak basuo jo bulan Ramadhan tahun ko. Saroman biaso, banyak masyarakat kota Padang nan manyambuiknyo dengan pai balimau ka tampek-tampek pamandian. Kebetulan ambo tingga di Lubuak Minturun. Katiko ambo lewat batang aia dakek rumah ambo nan biaso dipakai dek urang-urang untuak balimau ndak tangguang raminyo do. Sangkiang rami nyo aia sungai tu ndak nampak lai do. Alah bantuak samuik bakumpua urang-urang nan sadang balimau tu kok dicaliak dari ateh jalan ko. Rami bana. Mode tu lah kiro-kiro pemandangan batang aia dakek rumah ambo nan selalu rami tiok manyambuik bulan suci ramadhan satiok tahunnyo.


Anak rantau tau bana rasonyo manahan rindu, tapi jan lupo juo urang yang ado di rumah juo manahan rindu. Apolai seorang anak yang pai marantau untuak malanjuik an sakolah. Biasonyo kalau anak rantau ado beberapo hal yang biss dilakukan kalau sadang rindu. Patamo awak bisa mancaliak momen-momen katiko basamo keluargo di album awak, kaduo doa an keluargo awak supayo sihaik salalu dan mambuek hati awak labiah tanang, katigo jiko ado waktu langang awak bisa untuak manelpon keluarga awak dirumah. Beberapo hal itulah yang bisa awak lakukan kalau sadang rindu. Ancak bana kalau ado waktu luang awak setelah dari kesibukan awak, telpon lah keluargo awak. Batanyo baa kabar urang rumah. Keluargo dirumah pasti sanang bana dengan maangkek telpon dari anak nyo yang di rantau.


Iduik di tangah-tangah masyarakaik emang banyak caritonyo. Ado nan aman damai se, ado nan cakak-cakak mucuang, ado nan parang dingin, bahkan ado nan indak saliang kenal. Hal samacam iko tajadi karano mereka sibuk jo iduik nyo surang-surang, maksudnyo disiko bukan berarti kito harus ikuik campur urusan urang lain, tapi paralu yang namonyo saliang bategur sapo, paralu nan namonyo saliang mangunjungi, apolagi kito badakekan. Karano kalau ado masalah tantu nan manolong labiah dulu urang sabalah kanan jo kiri rumah, contohnyo kebakaran atau kamaliangan. Apobilo kito saliang kenal dan saliang tegur sapo tentu ndak sagan untuak kito maminta tolong ka urang kanan kiri rumah. Baitu pun sabaliaknyo, kito bisa bantu urang sabalah rumah apobilo ado kanai masalah.


Pertandingan Akbar nan diikuti oleh babagai negara di seluruh dunia  yaitu Piala dunia nan diadakan di Qatar marupokan salah ciek ajang nan sangek dinanti oleh seluruh pecinta bola. Namun indak semua urang bisa manonton langsuang di stadion sahinggo inyo mamiliah untuak manontonnyo di tayangan televisi. Dan saat itu Bima nan marupokan penonton setiap Piala Dunia mamiliah untuak manonton partandingan di cafe. Cafe tasabuik manyediakan LED besar nan cukuik untuak manayangkan Piala Dunia sacaro jaleh. Di sana ado babagai urang nan alah mamesan makanan dan minuman serta duduak di bangkunyo masing-masing. Partandingan bajalan dengan seru di mana katiko ado peluang besar mereka akan bateriak dan sedikit bakomentar seolah-olah mereka marupokan pelatih sepak bola tasabuik.  Suasana inilah nan ingin dirasokannyo kembali katiko ado partandingan bola salanjuiknyo. inyo mangajak seluruh kawan-kawannyo untuak manonton basama katiko ado partandingan sepak bola Piala Dunia u-20 nanti nan akan diadakan di Indonesia.


Sayua mampunyoi banyak manfaat untuak tubuah manusia. Salah satu jenis sayua nan mampunyoi manfaat dan lumyan banyak dikonsumsi dek masyarakat adolah tomaik. Tomaik mampunyoi banyak manfaat untuak tubuah manusia. Dilansir dari website kementerian kesehatan, satidaknyo tomaik mampunyoi 9 manfaat untuak tubuah. Manfaat partamo dari tomaik adolah untuak mangurangi resiko panyakik kanker. Salanjuiknyo tomaik mampunyoi manfaat untuak manurunkan dan mangontrol tekanan darah. Jadi tomaik cocok dikonsumsi dek urang nan mandarito darah tinggi. Katigo, tomaik mampunyoi manfaat untuak manjago kesehatan jantuang dan darah. Manfaat tomaik nan kaampek adolah untuak mancagah penuaan dini pado kulik. Manfaat nan kalimo adolah untuak manjago kesehatan mato. Salanjuiknyo tomaik bermanfaat untuak mangontrol kadar gulo darah. Katujuah, tomaik mampunyoi manfaat untuak menstabilkan suasana hati. Kadalapan, tomaik mampunyoi manfaat untuak melancarkan pencernaan. Terakhir, tomaik mampunyoi manfaat untuak menurunkan barek badan. Jadi tunggu apolai? Dengan banyaknyo manfaat lah sapantasnyo kito acok mangonsumsi tomaik.


Fachrul pai liburan ka tampek paman nyo yang ado di Sumatera Utara. Satiok liburan pasti inyo suko bana ka rumah paman nyo. Paman nyo fachrul ko masiah manggunoan konsep rumah adaik sumatera utara di rumah inyo. Satiok fachrul kasitu pasti taraso bedannyo, indak bantuak dirumah yang kek itu se. Rumah paman nyo fachrul ko unik jadi fachrul salalu marindukannyo. Namonyo rumah adaik bolon, cirinyo bantuak rumah ko barupo rumah pangguang jo tiang penyangga dan ditangah jo atapnyo malangkuang. Didalam rumah adaik ko biasonyo dihiasi jo ornamen khas bawarno putiah, hitam, merah sebagai wujuik budayo suku batak di Sumatera Utara ko.


Ambo dari dulu suko bana jo tempoyak olahan duren yang difermentasi khas dari Sumatera Selatan. Tempoyak ko rasonyo lain bana dari makanan yang lain apolai bahan dasarnyo dari durian. Ambo biasonyo buek tempoyak ko agak padeh saketek dan diaagiah ikan teri supayo tambah nikmat. Biasonyo ambo makan pakai lalapan dicocol jo tempoyak ko lamak bana, rindu bana rasonyo makan iko. Untuak kalian yang ndak suko tampoyak cobalah dulu lamak ko. Tempoyak ko lamak untuak kalian cubolah kalau ndak mancubo baa awak tau rasonyo. Satiok makan tempoyak ko pasti abih makanan yang ambo makan acokloh batamba. Jadi jan lupo kalian cubo masakan ko yo.


10 makanan-makanan khas Indonesia tu indaklah makanan nan payah jo banyak teknik untuak mambueknyo. Resep-resep makanan-makanan tu mudah lo diakses lewat media apo sajo, tarutamo bantuak resep randang, nasi goreng, jo, soto. Sampai-sampai jo teknologi nan maju bantuak kini ko, proses mambuek makanan-makanan lamak tu bisa dipamudah jo adonyo bumbu-bumbu instan nan indak kalah lamaknyo jo bumbu rampah asli. Dek adonyo bumbu instan tu, sia se bisa mancubo mambuek dan manikmatinyo. Kamudahan tu mambuek makanan-makanan tu mudah dikana-an ka dunia malalui urang-urang Indonesia nan tingga di lua nagari. Bahkan rato-rato kedutaan besar Indonesia nan ado di lua nagari, tiok kali maadoan acara kebudayaan untuak urang asiang hampia taruih mamasuakan makanan-makanan khas tu untuak dikana-an ka dunia.


Alpukat atau avokad adolah tumbuahan panghasil buah meja jo namko samo. Tumbuahan ko barasal dari meksiko atau amerika tangah dan kini banyak dibudidayakan di amerika selatan dan amerika tangah. Alpukat ko marupokan buah nan mampunyoi kanduangan lemak nan  tinggi, sakitar 20 kali labiah tinggi dibandiang buah buah nan lain. namo lain dari buah alpukat ko adolah persea americana. dalam satu sajian alpukat ko atau sakitar 50 gram manganduang  80 kalori, 8 gram lemak, 4 gram karbohidrat dan sekitar 1 gram protein. salain itu tadapek  bamacam vitamin saparti C, B6, E dan K. alpukat ko manganduang mineral nan pantiang saparti magnesium jo potasium.


Danau talang marupokan destinasi wisata baru bagi pancinto alam karano udaranyo masih segar dan asri. Danau talang ko tagolong destinasi wisata baru. Ndak banyak urang nan tau danau talang ko. karano jalannyo pun cukuik jauah malewatan danau di bawah. karano masih jarang urang nan tau dan mangunjungi tampek ko, disinan jauah dari nan namonyo sampah berserakan. Tampek wisata tu harusnyo yo kaya giko karano tampek wisata ko untuak manyegaran utak. untuak masyarakat nan nio berwisata kasiko tolong dijago tangan untuak indak buang sampah sembarangan, karano perbuatan dari anda akan merusak alam dan merusak keindahannyo. anak cucu kito ndak dapek manikmati alam dengan kondisi nan alah anda buek.


Pernah ndak dirumah kalian mancaliak panci yang alah itam bakarak dek gara-gara gosong. Biasonyo panci nan gosong kalian panga an? Manambahan aia diagiah garam dan maabuihnyo? Jadi caro ko kurang tapek. Caro ko ndak lo akan mambuek panci jadi labiah elok. Selain kotoran ko tetap ado garam nan diagiah tadi akan babahayo untuak alat dapua nan tabuek dari baja tahan karek. Untuak mambarasiahan panci ko sabananyo ado caro nan labiah efektif yaitu dengan caro marandam pakai aia angek dan bia an se samalaman. Bisuak paginyo baru dibarasiahan. Pasti akan labiah mudah. Salain panci barasiah ndak lo babahayo untuak alat dapua awak.


Katiko sadang balibur ka malang, tantulah awak jan lupo mambali oleh-oleh khas daerah malang. Malang terkenal jo buah apel nyo, kota malang punyo juo oleh-oleh nan khas yaitu karipiak buah salah satunyo karipiak buah apel. Untuak kalian nan ka malang harus cuboan makan buah apel yang dijadian karipiak buah apel disiko. Raso dan sensasinyo babeda, awak makan apel bisa sambia kulek-kulek karena alah dijadian sabagai karipiak. Banyak bana pohon apel di kota Malang, sampai-sampai banyak olahan yang babahan dasa apel dan salah satunyo karipiak apel. Waktu mancubo mamakan karipiak apel ko, raso sadang mamakan apel dalam bantuak karipiak dan katiko mamakan nyo ado sensasi nan baru dan lamak awak rasoan.


Satiok hari rayo pasti di masajik rami bana jamaah nyo. Ado juo wakatu itu ustad yang ceramah di masajik rumah ambo pas salasai sholat idul fitri. Keceknyo masajik ko rumah Allah yang saharusnyo awak datangi dan jadian tampek beribadah. Sakatiko se ambo maraso, salamo ko jarang ka masajik salain hari rayo bantuak ko. Momen hari rayo memang mambuek masajik ko rami, indak di daerah ambo se tapi daerah lain bantuak itu juo. Daripado ambo sasali yang nan lalu, katiko rasonyo jauah dari rumah Allah ko, labiah elok kalau ambo memperbaiki ibadah ambo dan selalu minta hidayah untuak manjadi hamba Allah yang bertaqwa.


Carito ambo dari anak desa yang bahasial masuak paguruan tinggi yang ancak di Jabodetabek. Wakatu hari kalulusan pas bana di hari jumaik, keluargo ambo badoa supayo ambo lulus. Tanyato katiko di cek sabana diijabah dek Allah SWT, ambo lulu masuak ka paguruan tinggi tanamo. Katiko ambo pai ka lingkup kampus tantu kabanyakan urang disitu adolah urang kota. Ambo sempat juo maraso takajuik dek budayo dan caro kami yang babedo. Kalau gaya ambo hiduik di desa kan, indak buliah anak padusi kalua malam. Katiko ambo disiko malah padusi nan kalua malam tu biaso se. Bantuak ambo kapatang indak nio pai, malah disabuik indak sero bakawan.


Monas adolah tampek wisata nan talatak di Jakarta Pusat. Monas marupokan tampek wisata nan sangaik terkenal. Satiok hari minggu monas salalu panuah. Monas adolah kapendekan dari Monumen Nasional. Monumen Nasional mampunyoi tinggi 132 meter atau setara jo 433 kaki. Di puncak monumen ko tadapek satu mahkota. Mahkota itu babantuak lidah api dengan warna kuniang kaamehan. Mahkota itu dilapis dengan ameh asli. Lidah api dari mahkota malambangkan samangaik rakyat nan mambara katiko itu. Di Monumen nasional tadapek banyak fasilitas untuak dinikmati. Ado beberapa lapangan futsal dan basket nan bisa dipakai sacaro gratis. Ado juo toilet umum sahinggo para pangunjuang ndak paralu manahan buang aia.


Ambo mampunyoi banyak hobi. Salah satu hobi ambo adolah bamain sepakbola. Bahkan ambo bukan hanyo hobi bamain sepakbola, tapi ambo hobi juo manonton sepakbola. Satiok malam minggu dan hari minggu malam ambo pasti manonton pertandingan sepakbola di televisi. Nan ambo tonton bukan hanyo pertandingan nan ditayangkan pukua 8 sampai 10 malam, tapi pertandingan nan ditayangkan tangah malam jo dini hari pun ambo tonton juo. Pertandingan sepakbola nan pasti ambo tonton adolah pertandingan Manchester United karano itu adolah klub sepakbola jagoan ambo. Kalau untuak bamain bola, di mano pun ambo dibawo main, ambo pasti datang. Bahkan kalau pun ambo harus pulang tangah malam pun ambo akan tatap datang.


Ambo waktu makan dakek rumah ambo yang di bogor tampek makan ko namonyo waroenk talubi disiko alah banyak dikenal jo urang jadi ndak heran kalau ramin se taruih. Makananan ditampek ko lamak bana, tampek ko punyo konsep raso makan dirumah nenek awak. Makananan yang disadio an akan mambuek awak taingek jo makanan nenek begitulah isitilahnyo. Indak paralu paniang awak kalau ka tampek makan ko untuak mamilih makanan soalnyo ado caro yg harus awak cuboan patamo kali kalo katampek ko. Patamo awak pasan ayam bakar nyo soalnyo disiko yg paliang manjadi menu favorit adolah ayam bakar lalu pasan nasinyo pakai nasi uduk dan setelah itu awak pasan lo kremesan nyo dan terakhir jan lupo awak pasan samba padeh untuak nasi uduk nyo dan samba kacang untuak kremesan nyo. Alah salasai sadoalah pasanan awak menikmatilah lai hidangan dengan harago yang ndak buek kantong awak takureh ko.


Di jogja tapek nyo di Candi Prambanan alah talaksano Upacaro syukur umaik hindu. Upacaro keagamaan banamo upacaro angayubagia. Upacaro ko marupokan bantuak raso syukur umaik hindu atas lahianyo Nota kesepakatan pamafaatan Candi Prambanan, Candi Brobudur, Candi Mendut dan Candi Pawon untuak kepentingan agamo umaik hindu  dan budha Indonesia dan jo dunio. Bantuak atau ciri dari upacaro angayubagia harus punyo hati yang mamliki raso syukur, ikhlas jo tulus. Banyak urang hindu yang malaksaan nyo di candi prambanan. Umaik hindu malaksanaan sambahyang basamo sebagian upacaro angayubagia di depan candi siwa, prambanan. Upacaro ko dilakuan dengan menghaturkan pejati dan dipimpin dek Romo Mangku di 3 candi utamo yaitu, candi siwa, candi brahma dan candi wisnu.


Diva nan marupokan juaro 1 Lomba MHQ tingkek Provinsi mambagian aktivitasnyo untuak manghafal Al-Qur'an. Diva saat kini alah banyak mancubo babagai jenis perlombaan takah tahfiz Al-Qur'an, lomba Sholawat, dan lain sabagainyo. Disaat prosesnyo dalam manghafal Al-Qur'an Diva diagiah samangek panuah dari urang gaeknyo. Urang gaeknyo nan bapasan untuak indak pernah manyarah untuak manghafal Al-Qur'an. Diva mamulai manhafal Al-Qur'an dari ketek tapi maambiak pendidikan khusus yaitu katiko inyo di Pesantren. Salamo inyo sakola di Pasantren, Diva maambiak bidang khusus untuak hafalan Qur'an. Dibimbiang samo ustadzah Diva manyetorkan hafalannyo satiok hari sakitar 10 ayat. Sampai alah 3 bulan, Diva dapek manghafal 5 juz ayat Al-Qur'an.


Urang nan suko tantangan tantulah akan tertarik mancubo manginap di hotel gantung. Hotel gantuang marupokan panginapan yang unik juo di Indonesia. Hotel gantuang barado di tabiang Gunuang Parang, Purwokerto, Jawab Barat. Bisa awak gambarkan mengenai hotel gantuang ko dari tampek lalok nyo yang unik, hotel ko tinggi bana dari permukaan sampai 500 meter, Fasilitas yang ado di siko jugo alah lengkap, waktu awak nio manginap ka siko harus mamanjat tabiang manggunoan tangga besi. Hotel gantuang ko memang baru saketek, hotel yang unik mode ko cocok bana untuak kalian yang nio marasoan pangalaman baru dan suko jo hal-hal baru, urang yang explore dan indak panakuik.


Bima meraso saat iko inyo sangek kurus walaupun inyo makan banyak. Karano meraso seperti itu taruih saja insecure dengan fisiknyo sahinggo inyo batekad untuak manjalani olahraga angkat beban agar dapek mambentuk otot di tangannyo maupun di perutnya. Hal iko inyo lakukan karano banyak bana urang nan bilang kalau inyo talalu kurus sahinggo mereka manyarankan untuak baolahraga angkat beban agar badan manjadi kekar. Dan saran iko diikuti oleh Bima karano inyo ingin mamiliki badan kekar.   inyo pun setiap pagi akan malakukan angkat barbel sabarek 5 kg di rumahnyo talebih dahulu selama 5 menit. Dan katiko inyo alah sampai di gym mako inyo akan mamulai olahraga dengan alek olahraga nan alah disadiokan. Dan ciek bulan balalu inyo merasokan manfaat dari olahraga nan alah inyo lakukan karano saat iko inyo  alah dapek manambah baat badannyo dan mambentuk sedikit ototnya. Dan katiko jalan 8 bulan ya taruih baolahraga sacaro taratur di gym kini inyo mamiliki badan nan cukuik kekar dari sabelumnyo.


Satiok ambo pulang kuliah ka kostan, ambo selalu mancaliak urang rami-rami mambali jamur crispy di dakek Stasiun Pondok Cina. Sabalumnyo ambo pernah mancubo jamur crispy dakek kampus dan manuruik ambo ndak lamak. Jamurnyo ndak taraso dan sensasinyo samo jo raso makan karak se. Makonyo ambo ndak lo ado niek untuak mancubo liak. Tapi pado suatu hari, waktu ambo pulang jo kawan ambo ka kostan, kawan ambo ko ruponyo nio bali jamur crispy abang-abang dakek stasiun nan rami tu. Dek penasaran tu ambo cubo punyo kawan ko saketek ternyata babeda rasonyo samo jamur crispy nan pernah ambo makan. Dagiang jamurnyo masih baraso dan karaknyo yo badaruak. Patuiklah rami urang mambali.


Bosan jo minuman basoda nan rasonyo itu-itu se? Ado minuman soda namonyo Root beer. Minuman iko adolah minuman andalan nan cuman dijua di restoran capek saji A&W. Namonyo se nan bir, tapi root bir ko samo sakali ndak manganduang alkohol, jadi nan muslim ndak paralu takuik mancubo minuman ko. Root beer ko dibuek dari daun sarsaparila nan rasonyo bantuak balsam diagiah aia soda.Warnanyo samo takah warna Coca Cola cuman Aromanyo kuek dan agak padeh jadi ndak sado urang bisa minum itu. Di A&W wak bisa pasan root bir float nan diagiah es krim raso vanila di atehnyo atau bisa lo pasan root beer nyo se.


Katiko liburan sakolah labiah ancak kalau awak malakukan hal nan positif dan bermanfaat untuak urang sekitar dan diri awak surang. Salah satunyo olahraga basamo atau mengikuti kaleh aerobik. Ambo jo kawan padusi ambo melakukan kegiatan liburan dengan maikuik an kaleh aerobik. Olahraga aerobik elok untuak manjagon kesehatan tubuh awak dan maningkek  an fleksibelitas tubuh awak. Lakukanlah hal yang kalian sukoi dan bermanfaat bagi kalian, ajak juo kawan atau keluargo kalian untuak malakuan nyo basamo. Ambo bisa manyaranan Olahraga untuak maningkek an kualitas tubuh kalian salamo liburan. Aerobik adolah contoh olahraga nan cocok kalian cubo. Dengan maikuik an kaleh aerobik yang ado di dakek tampek tinggal kalian ataupun bisa maikuik an kaleh secara online.


Lari pagi buek badan labiah bugar. Pagi-pagi tu udaro alun tercemar polusi. Katiko lari pagi alah jadi kabiasaan manfaatnyo sangaik banyak yaitu rancak untuak kasehatan paru-paru karano kandungan oksigennyo jauah labiah tinggi dibandiangan sore hari dan malam hari. Katiko lari pagi paru-paru panuah jo udara barasiah dan tantunyo mambuek paru-paru labiah sehat. Nan kaduo, mambantu manurunan takanan darah tinggi. Pado sakalompok urang jo pra-hipertensi, lari pagi satiok hari dapek manurunan takanan darah diastolic pado malam hari. Sudah tu dapek manigkekan daya tahan tubuah dan tarakhir dapek mambuek lalok labiah nyenyak. Dalam Jurnal Vascular Health and Risk Management, lari pagi dapek maningkekan kualitas lalok.


Balakangan iko industri otomotif sadang dihebohkan dengan inovasi terbaru barupo oto listrik. Sasuai jo namonyi, oto listrik adolah kandaraan roda ampek nan bahan bakanyo marupokan tanago listrik bukan bahan baka fosil seperti oto lainnyo. Sabananyo oto listrik lah ditamukan sajak tahun 1832 sampai 1839. Namun, oto listrik mulai akrab jo generasi milenial sajak tahun 2008. Pado tahun 2008 Elon Musk manciptakan Tesla Roadster nan marupokan model oto listrik partamo nan dipasarkan dek asal Amerika Serikat itu. Samantaro untuak di Indonesia, oto listrik baru banyak dipasarkan beberapa tahun ka balakang. Oto listrik nan dipasarkan pun alun talalu banyak. Statusnyo di pasaran pun hanyo sakedar cek ombak palanggan sajo.


Iko bukan marupokan pertandiangan pertamo bagi Taufik Hidayat. Sabalum-sabalumnyo alah pernah juo maikuti pertandiangan-pertandiangan di bidang bulu tangkis sabalumnyo bahkan ndak lo jarang Taufik Hidayat maraiah juara pertamo di satiok pertandiangannyo. Cuma untuak pertandiangan kali ko ambo caliak Taufik Hidayat ndak bamain sarupo biasonyo. Taliek sangaik nafsu untuak bamain di babak pertamo sahinggo di babak ka 2 dan ka tigo tanago nyo bantuak alah hilang. Padohal iko marupokan pertandiangan untuak manantuan sia nan masuak ka babak semi final. Banyak nan kecewa jo penampilan Taufik Hidayat kali ko. Cuma disampiang itu kami sangaik maraso bangga atas pencapai an Taufik Hidayat nan alah bamain sampai di titik ko.


Ondeh yo sakik rasonyo e kalau pergelangan kaki cedera katiko bamain bola. Jadi wakatu itu ambo diajak kawan ikuik bola kaki dilapangan pas sore hari siap pulang sakolah. Ambo tagageh bana kareno keceknyo urang alah nio mulai. Balari lah ambo sapanjang jalan, pas sampai pun ndak taburu lai nio pamanasan. Baru bara minik main, tatibo se kaki ambo sakik, tajalapak lah ambo ka tanah tu. Siap tu ndak bisa ambo main lai, kecek urang tampek ambo uruik tu kaki ambo cedera. Sakik bana rasonyo, yo tajadi iko ko ndak tadugo dek ambo. Pas pai samangaik bana, eh kironyo ndak bisa disalasaian bola kaki dek kareno cedera.


Banyak urang nan maleh baolahraga karano nyo alah panek dengan kegiatannyo sahari-hari. Dengan jadwal karajo nan sibuk akhirnyo ndak ado wakatu untuak bisa baolahraga. Iko ado tips dari ambo supayo dalam kegiatan kalian nan padek tu kalian tetap bisa melakukan olahraga walaupun olahraga ringan. Caro nan pertamo adolah bulek an niek talabiah dahulu. Niek an dalam diri sasibuk apo pun baolahraga adolah aktifitas nan wajib untuak diakukan. Nan kaduo, tanamkan dalam diri basonyo baolahraga tu banyak mampunyoi manfaat. Mulai dari maningkek an sistem kekebalan tubuah sampai pado bisa mananangkan suasana hati. Nan katigo, carilah jenis olahraga nan ndak mambutuahan alat maupun wakatu nan lamo sahinggo bisa dilakukan di wakatu-wakatu senggang saroman push up, shit up, dan lain-lain.


Satiok pagi di sakolah pasti selalu ado kegiatan rutin keagamaan yaitu mambaco Al-quran sacaro bagiliran. Ado kawan ambo nan punyo suaro rancak bana katiko malantunkan ayat-ayat suci Al-Quran. Namonyo Rika Indriani. Kalau dicaliak dari penampilannyo biaso se. Ndak taliek saroman urang alim. Cuma pas nyo mangaji langsuang barubah 180 derjat. Suaronyo indah bana taranga di talingo. Iramanyo mandayu-dayu mambuek hati lintuah. Ditambah bacaan tajwidnyo pas bana. Kalau alah giliran inyo nan mangaji mako suasana kelas pasti jadi haniang. Kalau diibaratkan ado pentul nan tajatuah pasti taranga dek sangkiang kusuaknyo urang katiko mandanganyo mangaji. Ternyata diam-diam kawan ambo ko pernah juara MTQ tingkek provinsi.


Samakin bakambangnyo zamn mambuek pandidikan samakin pantiang. Banyak parusahaan atau kantua nan nio manarimo urang jo pandidikan nan tinggi, hal iko tantu untuak mamastian kamajuan parusahaan. Karano itu banyak muncua anggapan kalau tamek SMA atau SMK sajo indak bisa karajo kantua. Hal iko indak batua, karano masih banyak kantua atau parusahaan nan labiah mamantiangan kamampuan. Karano itu untuak awak nan hanyo lulusan SMA atau SMK tantu bisa karajo di kantu jo usaho nan labiah. Awak bisa maasah bakat awak di bidang tatantu, missal awak maasah di bidang masin untuak karajo di parusahaan masin. Awak jugo paralu manyiapan CV nan rapi, lengkap dan jaleh. Hal iko paralu untuak awak bisa basaiang bahkan jo anak tamatan kulah sakalipun.


Brokoli (Brassia oleracea) adolah tanaman sayuran nan tamasuak dalam suku kubis kubisan. brokoli barasal dari daerah lauik tangah dan alah sajak maso yunani kuno dibudidayakan. sayuran ko masuak ka indonesia alun lamo (sakitar 1970an0 dan kini cukuk populer sabagai bahan pangan. brokoli manganduang vitamin C jo serat makanan dalam jumlah banyak. Brokoli manganduang sanyawo glukorafanin nan marupokan bantuak alami dari sanyawo anti kanker sulforafana. salain itu, brokoli manganduang sanyawo isotosianat pulo nan ditanggarai mamiliki aktifitas anti kanker. Namun, maskipun mamiliki banyak manfaat untuak kesehatan tubuah kito, manfaat brokoli untuak kacantikan memang alun baitu dikenal bana dek masyarakat lueh lai do.


Nabi Adam a.s adolah manusia pertamo nan diciptaan dek Allah S. W. T. sekaligus sabagai nabi nan pertamo. Nabi Adam A. S sewaktu di sarugo diagiah kebebasan dek Allah S. W. T basamo jo Siti Hawa untuak manikmati makanan apo se nan ado kecuali buah kuldi, tapi dek gara-gara godaan dari iblis nan bingik dan iri kapado nab, nabi Adam dan Siti Hawa akhirnyo mamakan buah kuldi sahinggo harus dicampak kan dek Allah dari Sarugo ka bumi. Katiko di Bumi nabi Adam dan Siti hawa dipisahkan salamo baratuih tahun sampai akhirnyo basuo dan mamiliki keturunan. dari sikolah anak keturunan adam dilahiakan.


Diwaktu jam pelajaran kosong, waktu luang dapek digunoan untuak pai ka perpustakaan. Mambaco buku dapek dijadian kebiasan nan elok. Kini mambaco buku untuak maiisi waktu kosong alah mulai talupoan karena urang banyak baralih ka game online atau scroll sosial media. Manuruik riset nan dilakuan dek salah satu perusahaan media asal Inggris dibulan Februari 2021 rata-rata waktu nan dihabihan untuak mambaco buku yaitu rato-rato 1 jam 36 menit sahari. Jumlah nan ketek iko manyimpulkan keteknyo minat baco masyarakat Indonesia. Penurunan jumlah iko badampak buruak untuak minat baraja sahinggo minimnyo literasi.  Maiisi waktu luang dengan mambaco buku badampak elok ka kepribadian ataupun kecerdasan.


Taman Nasional Bromo Tengger Semeru adolah kawasan pegunungan di Jawa Timur, Indonesia nan talatak di wilayah administratif kabupaten pasuruan, kabupaten malang, kabupaten lumajang dan kabupaten probolinggo. Taman Nasional Bromo Tengger Semeru marupokan gabungan dari babagai kawasan. kawasan tu sabalumnyo marupokan cagar alam, taman wisata hutan produksi jo hutan linduang. cagar alam nan digabuangan ka dalam taman nasional ko yaitu cagar alam lauik kasiak tengger, cagar alam lauik ranu kumbolo, dan cagar alam ranu pani ranu regulo. taman wisata yang digabuangan adolah taman wisata ranu durunan dan taman wisata tengger lauik kasiak. sadangkan hutan produksi jo hutan linduang nan digabuangan marupokan hutan nan dikelola perum perhutani.


Jalan Gajah adolah namo jalan tampek fira tingga. Jalan iko dakek dari kampus Universitas Negeri Padang sahinggo banyak mahasiswa nan tingga disiko. Dibelakang jalan ado pantai nan dinamoan Pantai Gajah. Pantai iko cukuik terkenal di daerah kota Padang dikaranokan satiok sanjo banyak mahasiswa nan maabihan waktunyo di tapi pantai iko. Pantai Gajah mampunyoi keunikannyo surang, pantai nan mampunyoi banyak kadai ditapi pantai ko manjadi salah satu daya tarik urang untuak mangunjungi pantai ko. Pantai gajah indak manjadi objek wisata nan dikelola pemerintah tapi sabagai tampek bamain sahari-hari untuak masyarakat nan tingga disekitar pantai. Pantai iko banyak manyadioan babagai jenis mamakan untuak pangunjuangnyo. Banyak urang nan pai lari sore atau untuak main bola pantai sahinggo suasana disinan sangek nyaman.


Salah ciek alek olahraga nan pasti ado di gym yaitu treadmill mamiliki cara-caro tatentu untuak manggunoannya. Partamo,sabelum malakukan olahraga  di treadmill mako haruih malakukan pemanasan talebih dahulu agar indak tiba-tiba naik betis. Kaduo, melihat dan mamahami tombol-tombol nan ado pada treadmill satelah itu mamiliah kecapekan mana nan akan digunakan serta mangatur setting pada treadmill tasabuik. Ketigo, kaki nan alah diletakkan di ateh treadmill haruih bagerak sasuai dengan kecapekan nan di settingsabelumnya. Kaampek, manikmati olahraga nan dilakukan di ateh treadmill tasabuik sambil malakukan sedikit pemanasan ringan atau peregangan. Satelah beberapa manit kemudian mako dapek manghentikan redmill tasabuik. Satelah itu istirahat sabanta untuak malakukan peregangan.


Bulutangkis manjadi salah satu olahraga yang banyak diminati masyarakat Indonesia. Permainan bulutangkis sangat mudah dijumpai di mano sajo dan dalam situasi apopun. Mulai dari lapangan yang memang diparuntuakan untuak bamain bulutangkis, pakarangan rumah, atau gang-gang yang agak gadang. Mungkin salah satu alasan olahraga ko banyak diminati, yaitu dek olahraga ko bisa dilakukan dek siapo pun dan di manopun tanpa menguasai skill tatantu. Ciek lai, masyarakat di tanah aia selalu mananti dan mandukuang setia atlet-atlet bulutangkis batandiang di kejuaraan, antah itu saat bagalimang prestasi ataupun saat tapuruak dan kurang prestasi sakalipun. Kehebohan dan totalitas pacinto bulutangkis pun alah terbukti di ajang Asian Games, lapangan bulutangkis dipanuahi masyarakat mulai dari pertandingan partamo sampai pertandingan puncak.


Banyak urang nan ambo temui suko marandahan urang katiko nyo sadang barado di ateh. Bisa dek karano bagalimangan harato, punyo jabatan tinggi, atau kekuasaan tertentu nan mambuek raso kesombongan maningkek. Padohal nyo ndak sadar kalau apo nan nyo miliki tu sadonyo adolah karano Allaah dan atas seizin Allah. Banyak nan ndak sadar kalau dengan mudahnyo Allaah bisa maambiak apo nan nyo miliki tanpa tasiso saketekpun. Mako dari itu, katiko awak sadang barado di ateh jan sakali pun pernah sombong bahkan mamandang randah urang lain. Marilah awak bantu kawan-kawan nan posisinyo masih di bawah baik dalam segi materi ataupun nan lainnyo.


Maraso paruik buncik tapi waktu olahraga indak ado? Bisa dilakuan jo gerakan sabalum nio pai lalok. Masalah apruik buncik banyak nan dirasoan dek kaum batino. Keceknyo indak ancak beko bapakaian, bantuak urang hamil. Ado babrapo olahraga ringan nan bisa dicubo sabalum lalok. Nan partamo ado namonyo crunch.  Gerakannyo dimulai dari posisi talantang, sambia mankuak lutuik saleba pinggang abis tu angkek pungguang mandakek ka dado sahinggo paruik tatarik. Nan Kaduo bisa malakuan sit up. Hampia samo jo crunsh tadi tapi gerakn yang iko labiah ka manarik badan dalam posisi duduak. Nan Katigo namonyo bycicle Crunch. Gerakannyo bantuak mangayuah sapeda dalam posisi talantang. Dan nan tarakhir plank. Geraknnyo dimulai pado posisi tatalungkuik manompang jo siku kamudian latak an pagalangan tangan ka muko.


Baru duo bulan nan lalu ambo lulus dari kampus ambo. Caritonyo kini ambo sebagai freshgraduate yang nio mancari karajo. Dulu ambo bapikia katiko tamaik Sma karajo di kantua tapi ambo urungan niek tu dan labiah elok kalau ambo manjadi sarjana dulu. Untuang se kini pas bana duo bulan semanjak ambo lulus, ambo alah ditarimo karajo di kantua. Padohal masih banyak lai karajo lain tapi ambo nio bana marasoan baa karajo di kantua. Kareno nampak dek ambo dulu urang yang karajo dikantua tu keren bana. Padohal amak nio ambo manjadi guru se, tapi untuak kali patamo karajo ko. Ambo labiah mamilih untuak karajo di kantua.


Manfaat manabung untuak manyiapkan dana darurat marupokan salah satu hal nan penting untuak manajemen keuangan.  katiko sasaurang indak mampersiapkan jo darurat jo elok mako inyo bisa sajo mangalami resiko labiah gadang yaitu terjebak jo hutang karano inyo alum mampersiapkan diri untuak manghadapi situasi nan indak terduga dan indak diinginkan tasabuik.  karano sabagai manusia kajadian indak terduga takah sakit, kecelakaan dan lain sabagainyo itu indak dapek diprediksi sahinggo mamerlukan dana darurat untuak antisipasi tahadok kajadian tasabuik.  manyisihkan gaji sabagai tabungan untuak mampersiapkan dana darurat penting untuak dilakukan. Jangan sampai ketidaksiapan manghadapi kajadian indak terduga itu mambaok musibah lain ka depannyo.  mako dari itu marilah mulai untuak manabung dan mampersiapkan dana darurat.


Manyabuikan salam alah manjadi kabiasaan Heni satiok basobok jo urang nan inyo kenal. Kadang inyo ndak singajo se mangucap salam ka urang saking alah tabiasonyo. Samanjak mandanga kalau ado keutamaan dalam mangucap salam, Heni mulai mambiasoan untuak mangucap salam. Mangucap salam ko manuruik Hani adolah salah satu caro untuak mandoakan kasalamaiakan untuak urang lain. Mangucap salam pun ndak sulik, cukuik mangecekannyo se. Heni mancubo untuak mabiasoan hal-hal elok dari nan ketek-ketek dulu. Cuman yo kadang urang nan Heni ucapan salam lupo untuak manjawek salamnyo. Iko kadang mambuek Heni takuik manambah doso urang tanpa inyo sadari. Kalau sadang ingek pun Heni suko lo maingekan urang untuak manjawek salamnyo.


Kalau awak alah maraso stres, pasti bantuak hari tu buruak bana. Raso ka baa gitu, indak lamak se rasonyo kapalo jo pikiran ko. Bantuak Latia, wajarlah padusi kalau alah mumeknyo dan nio mailangan stres biasonyo pai balanjo. Kareno itu adolah nan hal biaso, cuman memang caro urang maatasi stres tu babeda-beda. Kalau ambo memang dari babalanjo, shopping lah kalau kecek urang. Wakatu itu ambo balanjo baju di Mall sambia cuci mato. Baju nan ambo bali rancak bana, mode tunik bajunyo, warno nyo ungu mudo, polos se, pakai ikek pinggang di pinggang nyo. Sangajo bana ambo mambali warno ungu mudo, supayo labiah lambuik se dan lamak dipakai.


Niku Udon ko punyo cito raso manih asin guriah, bisa mambuek sa se katagiahan. Kuahnyo nan bening jo angek, maagiah raso segar, ‘barasiah’ di muluik jo karangkuangan. Untuak nan suko padeh, bisa jo manambahan bubuak lado atau biaso disabuik jo shichimin, atau bisa lo ditambah jo irihan lado nan alah disadioan di meja kondimen. Jan lupo ditambahan jo taburan gorengan khas Udon atau nan biaso di kana jo tenkasu. Tenkasu ko adolah gorengan babantuak bulk-bulk ktk, nan tabuek dari tarigu caia jo bamacam-macam bumbu palngkok untuak manambah raso guriah. Salain tu, dek tenkasu digoreng mamakai minyak nan samo jo tmpura, sudah tu dek tekstur tenkasu nan kopong, waktu diserakan diateh udon nan bakuah tenkasu ko mudah caia jo bacampua jo kuah udon. Hal iko mambuek kuah udon samakin guriah jo cita rasonyo batambah


kitab suci Si shu atau yang disabuik dalam Indonesia nyo adolah Kitab yang empat. Kitab-kitab yang diakui sebagai salah satu dari kumpuan kitab suci agamo konghucu. Ado Kitab ajaran gadang, kitab tangah sampurno, kifab sabda suci, dan kitab meng zhi. Manuruik Rida dari 4 kitab itu mampunyoi bahasan yang babedo dan carito yang babedo sahinggo di bagi manjadi bagian-bagian perbab. Kitab Si shu ko bisa diambiak panjalehannyo adolah kitab iko marupokan tuntunan keimanan bagi pangikuik Ru dengan bab utamo yang marupokan sabda langsuang dari Nabi konghucu tentang iman hiduik baagamo dalam hubungan urang ka urang lain maupun diri inyo surang.


Bakso goreng atau basreng nan kini sadang malojik popularitasnyo di Bandung. Bakso goreng atau basreng iko tabuek dari olahan dagiang mirip olahan bakso nan biaso awak kenal. Basreng merupakan salah satu olahan nan alah divariasikan dek urang dari bantuak sabalumnyo yaitu diabuih atau baagiah kuah. Bakso goreng iko kini dikenal jo bantuaknyo nan alah dikarek-karek sampai ketek sasuia salero. Raso basreng ikok kini ado nan original dan padeh. Basreng iko biasonyo dijua dek kadai-kadai didalam kemasan plastik untuak mamudahan urang mambaok atau sambia di makan diperjalanan. Untuak basreng nan padeh dapek disesuaikan pulo tingkek kapadehannyo sasuai salero. Kini alah banyak urang nan majua ikok di kaki limo atau internet market.


Baliak ka carito lia nan baru kali patamo naiak gunuang. Banyak hal-hal nan diagiah tau dek kawannyo katiko awak barado di gunuang. Kareno gunuang juo tampek yang mistis dalam artian indak banyak urang dan jauah dari pamukiman. Jadi awak harus tau juo dan siap jo apo-apo se nan ka awak baok untuak batahan di gunuang. Salain hal-hal nan paralu awak baok, ado hal nan penting juo yang indak buliah awak lakuan di gunuang. Yaitu awak indak buliah mangecek an hal nan indak-indak atau bacaruik. Awak dilarang malanggar norma kesopanan. Memang awak harus manjago norma kesopanan tapi indak di masyarakat se, itu barlaku dima se tamasuak di gunuang.


Zaman kini ndak saketek anak-anak mudo tarutamo mahasiswa nan maisi kegiatan liburan mereka dengan manjadi seorang relawan. Selain untuak manambah ladang pahalo kegiatan ko baguno untuak manjadi salah satu pengalaman nan bisa mereka cantumkan di CV. Tapi banyak nan masih binguang ba a caronyo supayo bisa mandaftar manjadi relawan. Hal yang bisa dilakukan salah satunyo dengan mancari tahu informasi relawan di internet saroman website Indorelawan. Langkah-langkah nan paralu kalian lakukan adolah: 1. Buka website indorelawan.org. 2. Liek daftar acara nan akan berlangsung dan batas registrasinyo. 3. Cocokkan dengan jadwal libur kalian. 4. Kalau cocok tingga hubungi se kontak person nan tertera di informasi. Beko kalian ikuti intruski nan paralu dilakukan seperti mambayia HTM. Kalau lah sudah kalian tingga hadir di waktu dan titik kumpul nan alah ditantuan.


Tanaman ubek bisa dimanfaatan untuak manymbuahan babarapo panyakik dan dapek manjadi mediasi pangubek an alami, babarpo tanaman nan bisa kito tanaman yaitu kunyik, kaunggulannyo yaitu manyambuahan sakik paruik (maag, dispepsia), maradaan nyeri haid, mancegah kanker, diabetes tipe 2, tifus, disentri & alzheimer. Lidah buayo, kaunggulan yaitu dapek mangatasi paradangan, dan babarapo pamasalahan kulik (kulik nan iritasi kulik kariang dan jarawek). Tamulawak, kaunggulannyo dapek maningkek an nafsu makan, mambantu pancernaan dan metabolisme makanan dalam tubuh. Jahe, kaunggulannyo yaitu maredakan raso mual pado paruik, mancegah panyakik kulik, tumor dan kanker. Coku kaunggulannyo dapek mangubek an masuak angin, flu, diare, sakik kapalo, batuak, paradangan lambuang. Daun sirianh kaunggulannyo yaitu manjago muluik tetap sehat dapek digunoan untuak bakumua, anti kanker, anti malaria, anti diabetes, anti asma dan panurunan kadar kolesterol.


Jikok dunsanak indak mampunyoi waktu nan banyak untuak mamasak, dunsanak bisa mambuek sayua bayam sabagai alternatif masakan. Sayu bayam adolah jenis makanan bakuah nan mampunyoir raso gurih. Dunsanak nan mampunyoi waktu saketek bisa mamasak sayua bayam karano sayua bayam relatif mudah dibuek. Salain itu sayua bayam indak mambutuahkan waktu nan lamo untuak mambueknyo. Dunsanak hanyo paralu manumih bumbu-bumdan kamudian maabuih sayua dan diagiah jo penyedap raso. Jadi kalau dunsanak mampunyoi waktu nan saketek atau buru-buru sayua bayam tantu adolah piliahan nan pas. Walaupun proses masaknyo ndak butuah waktu lamo, tapi raso sayua bayam ndak kalah lamak jo makanan-makanan nan mampunyoi proses masak nan lamo.


Kalau di Italia ado nan namonyo derby Milan, di Spanyol ado el clasico. El  clasico adolah partandingan sepakbola nan mampatamukan duo klub terhebat di Spanyol. Duo klub itu adolah Real Madrid nan bamarkas di Santiago Bernabeu dan Barcelona nan bamarkas di Camp Nou. El clasico adolah partandingan nan mangureh emosi dan tanago pamain. Bahkan bukan hanyo pamain mungkin. Suporter pun mungkin dikureh tanago dan emosinyo di partandingan iko. Wajar kalau el clasico sangaik diminati di Spanyol karano Barcelona dan Real Madrid adolah duo tim nan lah manguasoi Liga Spanyol sajak lamo. Salain itu, kaduo tim iko mampunyoi banyak pamain bintang nan barasal dari hampia saluruah dunia.


Bali marupakan pulau nan alah takenal ka saluruah belahan dunia. Tampek wisata nan alah banyak manarik pangunjuang ko mampunyoi banyak objek wisata nan indak kalah jo lua nagori contohnyo Pantai Kuta. Tampek nan indak pernah nampak langang di hari normal iko dulunyo cuman perkampungan biaso. Tapi, kini alah barubah manjadi tampek urang basuo dari babagai belahan negara. Untuak manuju ka Pantai Kuta ko kini alah manyadioan banyak ases nan bisa digunoan yaitu kendaraan roda ampek atau duo. Transportasi umum pun dapek manjadi pilihan untuak pangunjuang manuju katampek ko. Tapi biasonyo dimasa jadwal liburan atau katiko pangunjuang pantai rami bana maka daerah satampek biaso manutuik jalan bia kendaraan indak dapek masuak sahinggo untuak mamasuki kawasan wisata ko jo bajalan kaki.


Kini di Instagram awak lah bisa mngirim GIF ka postingan Feeds kawan wak di Instagram. Langkah pertamo adolah buka aplikasi Instagram di HP kalian masiang-masiang. Abis tu, takan ikon komentar di postingan urang nan ingin kalian komentari. Beko di kolom komentar tu kalian akan manamuan ikon "GIF". Setelah itu, kalian tingga takan ikon tu dan kalian akan mancaliak ribuan GIF nan tasadio persis bantuak GIF nan ado katiko kalian mambaleh pasan pribadi atau pun story kawan kalian. Terakhir kalian tingga piliah GIF ma nan nio kalian kirim atau bisa juo mancari GIF badasarkan kato kunci untuak manamukan GIF nan sasuai jo apo nan kalian inginkan dengan labiah capek. Kirim deh.


Sekoteng yang artinyo nyokot wateng atau manggigik paruik, adolah minuman khas jawa tangah yang tabuek dari aia jahe yang biaso diidangkan dalam kaadaana angek dan diminum malam hari. Bahan yang biaso ditambahan ka dalam sakoteng adolah kacang ijau, kacang tanah, aca cino ditambah roti tawa yang di karek ketek ketek. Sakoteng ko punyo banyak manfaatdiantaronyo mangurangi raso sakik paruik katiko sadang men dan bisa lo sabagai ubek masuak angin karano kanduangan jahe didalam minuman ko. Sekoteng ko adolah minuman yang sehat dan bisa dimunum dek sado kalangan umua. Talabiah saduahan minuman jahe ko bisa manetralan tubuah katiko alah salasai makan goreangan takah pisang goreang, tempe goreang, tahu, bakwan dan lain sabagainyo


Katiko kalian maraso sesuatu nan tajadi ndak sasuai jo apo nan kalian haraok an pasti akan timbul perasaan sadiah, kecewa, bahkan nan labiah parah muncua perasaan stres nan ndak tabanduang la i. Kalau kalian mahadok i situasi nan mode ko jan talampau balaruik-laruik. Kalian harus bisa malawannyo dengan malakukan beberapo hal nan mungkin bisa mahilangan perasaan campua aduak kalian tu. Nan pertamo, kalian harus pai kalua dari tampek kostan, rumah, atau tampek tingga kalian. Jan bia an diri kalian manyandiri. Nan kaduo, cari kawan-kawan kalian dan pabanyak galak. Nan katigo, kalian bisa melakukan kegiatan nan kalian suko. Cukuik dengan melakukan 3 hal tasabuik stres kalian akan bakurang dari sabalumnyo.


Kini banyak mampagunoan ponsel atau Handphone  untuak manggaleh. Media nyo banyak, dari iklan di media sosial, siaran langsuang sampai ado aplikasi nan maagiah wadah yang manjua nyo jo nan nio mambali. Aplikasi nan dapek manjua sacaro online namonyo. Untuang labiah banyak karano manjangkau urang dari sagalo panjuru daerah nan ado. Panjua hanyo tingga maunggah foto barang nan nio di jua di tampek nan alah disadiokan, abiah tu tunggu urang nan nio mambali. Klik klik klim salasai. Babagai barang ado di dalam satu tampek balanjo. Urang na nio mambali murah pulo mancaliak barang nan nio dicari, tingga tulis namo langsung dikirim barang dek urang nan manjua sampai di rumah dalam babarpo hari, nan ado pulo langsuang tibo hanyo manunggu babarapo jam sajo.


Menu lain nan wajib dicubo di Marugam Udon adolah Beef Abura Udon. Babeda jo Niku Udon, udon nan ciek ko dinikmati indak pakai kuah. Menu ko adolah menu nan paliang lamak nan wajib dicubo. Beef Abura Udon ko disajikan jo bumbu abura indak bakuah khas Marugame. Walaupun indak bakuah, cita raso menu ko tetap lamak. Apo lai dek adonyo taburan beef sukiyaki, daun bawang, jo karak tapuang roti dalam samangkuak udon ko, manambah cita raso jo tekstur dalam manikmatinyo. Alah pasti mambuk katagiahan untuak nan mamakan udon ko. Beef Abura Udon ko tasadio dalam piliahan raso padeh. Dan kalau masih kurang padeh, shiimin jo irihan lado bisa jadi piliahan untuak manambah cita raso padeh dalam manikmati udon ko.


Karajo kantoran, biasonyo uarang nan mandanga iko akan mambayangan karajo nan administrative, manajerial dan professional. Tapi kini samakin bakambangnyo zaman, ilmu pangetahuan sarato teknologi. IT kini jadi bagian pantiang dalam sabuah usaho. Hal iko paralu untuak mamanuhi kabutuahan informasi untuak kamajuan parusahaan. Ado banyak kalabiahan dari karajo kantoran diantaronyo fasilitas karajo biasonyo disadiokan lengkap dek parusahan untuak manunjang karajo nan labiah baik. Salain itu karajo di kantua punyo tingkek kadisiplinan nan labiah sahinggo awak bisa labiah talatiah taratur. Di kantua pulo awak bisa maasah skil professional karano biasonyo awak di tampekan sasuai jo pangalaman atau kamampuan awak. Saain itu karajo di kantua jugo maasah kamampuan awak untuak bakomunikasi untuak manjalin hubungan nan elok. Salain dampak elok tantunyo ado pulo kakurangan karajo di kantua. Tapi walaupun takah itu indak manutuik kamungkinan akan timbua masalah kauangan di kamudian hari, karano itu mari mulai karajo dan marencanakan kauangan masa depan.


Kapiak baladi khas Sumatera Barat nan kini alah manjadi makanan wajib katiko bakunjuang ka Padang atau Bukik Tinggi. Karipiak balado nan diolesi jo lado goreng nan alah dicampua jo gulo dalam proses pambuekannyo iko mambuek raso karipik nan dikarek tipih jo digoreng iko labiah lamak. Karipiak balado tasadio didalam kemasan plastik nan biasonyo dijua kisaran harago limo baleh ribu sampai duo puluah ribu. Cemilan khas Sumatera Barat iko mampunyoi raso nan padeh padeh manih karano ado lado jo gulo nan bamasuakan basamo-samo kadalam bumbu samba. Cemilan populer iko banyak disukoi dek warga  asli ataupun pandatang. Dan dapek dicari dibanyak kadai jua khusus oleh-oleh.


Banyak bana manfaaik katiko awak manjadi olahraga pagi sabagai kebiasoan awak. Manfaaik olahraga pagi ko banyak, antaronyo maningkekan proses metabolisme dalam tubuh awak, mambaka kalori dan maningkek an poduktivitas. Sakalian katiko jalan pagi awak bisa mahiruik udaro segar jo mancaliak urang-urang dan hal-hal dijalan katiko sadang olahraga jalan pagi. Feni tamasuak urang nan manjadian iko sabagai kabiasoan, inyo dapek carito lucu tadi pagi. Pas di jalan veny mancaliak urang-urangan lucu bana, bantuaknyo ketek,babulu disaluruah badannyo, gigi nyo maju, suaro nyo ndak jaleh, bapakaian saadonyo. Sabananyo itu adolah monyet yang sadang pertunjukan topeng monyet, lucu bana pas inyo sadang maikuik an sang pamiliak.


Dalam pertandingan olahraga  ado sistem di mana para tim akan diseleksi sampai kalua sabagai pemenang. Pertamo yaitu sistem gugur  dima bagi tim nan mangalami kekalahan indak bahak mangikuti Pertandingan salanjutnyo. Biasonyo Dalam sistem gugur iko diikuti oleh banyak sakali peserta sahingga sistem iko cukuik efektif digunakan untuak manghemat biaya maupun waktu. Keduo, yaitu sistem kompetisi di mana peserta nan batanding dengan lawan nan sama hanyo akan batemu satu kali dalam-fase penyisihan. Ketigo,  yaitu sistem kombinasi di mana  ado manerapkan sistem gugur dan kompetisi. Susun kombinasi iko dilaksanakan dengan manggabungkan duo sistem manjadi satu sistem sahingga daya tarik perlombaan akan lebih terasa dan bagi peserta nan kalah di pertandingan pertamo bisa mamiliki kesampekan lain nan dapek digunakan sahingga dapek maju ke babak baikutnyo


Kalau ka Indomaret, Didi suko balamo-lamo di bagian kulkas minuman. Salain dek sajuak, inyo suko mancaliak apo se minuman nan dijua di Indomaret. Alah sakian lamo badiam disinan tatap se nan dibali oleh Didi Teh Pucuk Harum. Teh iko nan paliang banyak dijua di Indomaret. Botolnyo khas bantuaknyo dengan label nyo nan warno nyo merah, jadi mudah urang ingek jo minuman itu. Didi bali teh itu bukan karno ndak tau nio bali a, tapi inyo emang suko jo raso teh ko. Teh ko punyo raso nan manih, tapi nan ndak balabiahan jadi kalau minum itu segar badan jadinyo. Salain itu ado harum melati nyo pulo jadi raso teh indonesia nyo labiah taraso.


Kisah Qarun yang terkenal sampai sakarang kareno kesombongan nyo tahadok apo nan inyo miliki. Singkek nyo dulu qarun adolah urang yang sangaik miskin. Qarun maminta kapado nabi musa untuak mandoaannyo supayo diagiah harato kekayaan yang banyak. Doa nabi musa dikabulkan dek Allah SWT sampai-sampai qarun ko manjadi urang yang kayo rayo. Tapi qarun malah manjadi urang yang sombong, kikir dan zalim. Palajarannyo bahwa harato yang banyak alun tantu mambaok awak kapado keberkahan apabila indak disyukuri dan dibayar zakat, justru bisa mambaok kapado azab nan padiah. Mangko dari tu, marilah awak salalu mansyukuri sagalo nikmat yang diaagiah Allah SWT dan jan pilik tahadok apo nan awak miliki. Kareno awak juo mampunyoi keharusan untuak mambayar zakat, basadakah dan lainnyo.


Takah yang awak tau sayua punyo banyak manfaat elok untuak tubuah. Kini ado banyak caro untuak makan sayua, salah satunyo jo maolah sayua jadi jus. Jus sayua ko bsa lo awaak campua jo babagai bahan lain supayo samakin lamak untuak dimunum. Caro mambueknyo adolah, yang partamo siapan bahan takah 1 limau kapeh, 2 apel ijau, 1 batang saledri, 6 daun kangkuang gadang, satangah sendok kunyik. Salanjuiknyo paruik limau kapeh masuakan ka balender, tu tambahan apel, saledri dan kangkuang kamudian balender sampai aluih. Kalau alah, didalamm galeh tapisah masuakkan kunyik bubuak tu laruikan ka dalam aia. Campuakan jus sayua tadi jo aia kunyik. Jus bisa diminum langsuang.


Wisata alam di jogja yang namo tampek nyo Obelix Hils cocok bana untuak awak yang nio wisata alam dan menikmati pamandangan. Awak bisa bakunjuang ka Obelix Hils dari pagi hari, kalau bukaknyo dari senin sampai jumaik jam 10 sampai dengan jam 9 malam, kalau sabtu dan minggu mulai pukul 7 sampai 9 malam. Tampek wisata disiko cukuik murah juo. Menikmati pamandangan di Obelix Hils juo tak kalah mengagumkan di malam hari, banyak bana hiasan lampu-lampu di malam hari. Ado sakitar 30 tampek spot foto yang ancak disiko, urang biasonyo pai malam minggu kasiko untuak menghilangkan penat dengan mahiruak udaro segar.


Kini banyak manjamur tampek-tampek nan manjua Thai tea. Thai tea ko minuman khas Thailand nan biaso dijua di pinggir jalan. Minuman manih ko tabuek dari campuran susu, teh, dan susu kelntal manih. Teh nan biaso dipakai ado nan teh hijau atau teh hitam. Minuman Thai tea ko banyak diminati karno rasonyo manih dan segar. Haragonyo pun kabanyakan murah untuak nan dijua di tapi jalan. Kisaran hargo nyo 5 ribu sampai 10 ribu. Tapi kalau buliah jujur ambo kurang suko jo raso Thai tea soalnyo manuruik mabo terlalu manih. Ambo kurang suko jo kombinasi teh dan susu karno manuruik ambo kurang nyambuang rasonyo.


Salain mangaluakan produk barupo HP, samsung salaku merk dagang pun mangaluakan barang elektronik lain. Barang elektronik nan diproduksi juo dek samsung adolah televisi. Samsung lah banyak mangaluakan televisi LED. Bahkan televisi nan diproduksi dek samsung lah dilangkapi dengan smart tv. Salah satu televisi kaluaran samsung adolah 32T4500. TV 32T4500 mampunyoi resolusi 1, 366 x 768. Tv iko mampunyoi layar barukuran 32 inci. Iko tantunyo dapek mambarikan kasan pueh katiko manonton. Kontras nan dimiliki dek TV iko adolah mega kontras. Kamudian TV iko mampunyoi masin gambar barupo hyper real. Tv iko pun mamiliki mode parmainan. TV iko dijua dengan hargo 2 juta 5 ratuih ribu rupiah.


Sabagian urang mungkin bapandapek kalau sadohobi itu pasti punyo suatu manfaaik bagi pemiliknyo. Namun, ado juo bara hobi nan sananyo nak punyo manfaik nan signifikan. Salah satu contohnyo adalah hobi mangumpuan barang nan alah ndak tapakai atau alah katinggalan zaman. Mangumpuan barang nan alah ndak tapakai ndak hanyo makan banyak tampek, tapi dapek mambuek tampek atau lingkungan sakita wak jadi baserak dan ndak nyaman juo. Salain itu, hobi ko ndak bamanfaik dari segi finansial karno kito harus mambali barang nan ndak tapakai tapi ndak dapek kauntuangan lo. Kalau barang nan wak bali ado nilai antik nyo yo mungkin bisa lah dijua baliak dan dapek pitih, tapi kabanyakan barang nan dibali ko ndak bisa digunoan lai dan ndak punyo nilai antik lo.


Salamo tahun 2022 ambo telah mandatangi banyak tampek wisata di Indonesia. Mulai dari tampek wisata nan ndak banyak diketahui dek urang sampai tampek wisata terkenal nan didatangi dek banyak pangunjuang. Salah satu tampek wisata terkenal nan ambo datangi adolah batu malin kundang nan talatak di Pantai Aia Manih. Ambo datang ka batu malin kundang katiko libur hari rayo. Waktu itu suasananyo sadang rami karano ambo datang pado hari sabtu. Ambi barangkek dari rumah ambo di Batusangka sakitar jam 7 pagi dan ambo baru tibo di Pantai Aia Manih sakitar jam 2 siang. Lamonyo ambo di perjalanan disababkan karano jalan manuju Kota Padang sangaik macet. Akhianyo ambo indak lamo main di batu malin kundang karano cuacanyo sangaik angek hari tu.


Akhir-akhir ko mandaki gunuang manjadi salah satu olahraga ekstrem nan banyak digandruangi dek masyarakat tarutamo anak mudo. Ado banyak hal nan manyababkan hal iko tajadi. Salah satunyo adolah parkambangan teknologi. Parkambangan teknologi mamungkin urang nan manjalani suatu aktivitas untuak babagi kaseroannyo. Hal iko tajadi kapado urang nan naiak gunuang. Di media sosial banyak bana bareadar foto-foto urang nan barado di puncak gunuang. Kaindahan puncak gunuang nan dibagikan di media sosial tantu mambuek urang nan mancaliaknyo sangaik ingin malakukan hal nan sarupo. Kamudian paran youtuber dalam mangenalkan pandakian gunuang sangaik vital. Para youtuber biasonyo mampunyoi penggemar. Jikok mereka mambagikan video naiak gunuang, bukan ndak mungkin penggemarnyo akan ikuik naiak gunuang suatu saat.


Sudah tu ado lo Soto Makasar atau biaso disabuik Coto Makasar nan punyo ciri khas gajeboh sabagai isian untuak sotonyo, sahinggo kuah soto taraso labiah lamak. Ado lo soto nan mamakai katupek nan disiram bumbu kacang atau samba kacang nan ado di Soto Sokaraja khas Banyumas, Jawa Tengah. Sudah tu Soto Kebumen, soto nan baisi katupek jo toge jo dagiang, nan hanyo bisa didapekan di daerah Pantai Petanahan, Kebumen. Untuak Soto Pacitan mirip jo soto Bandung, bakuah Janiah, hanyo sajo untuak taburan atehnyo mamakai kacang goreang, bawang goreang, jo seledri. Soto Surabaya atau labiah dikana jo namo Soto Ambengan Surabaya punyo ciri khas kuah nan dicampua jo koya. Sadangkan untuak soto lainnyo, bantuak Soto Padang jo Soto Medan, pabedaan sotonyo ado di kakentalan kuahnyo sajo.


Indak lengkap rasonyo pai ka Palembang tetapi indak mancubo salah satu makanan tradisional khas daerah iko. Pempek adolah masakan nan diolah dari iken jo tapuang sahinggo masakan iko dapek dinikmati oleh sado urang. Pempek iko mampunyoi babagai macam bantuak ado nan seperti babantuak mamanjang atau malonjong serta bantuak nan lain sasuai selera. Pempek dikenal dengan teksturnyo nan lembut serta berbentuk agak cembung karano di dalamnyo barisi sesuatu seperti ikan atau talua . Salain itu indak lengkap rasanyo jiko indak manambahkan kuahnyo atau saus cair nan disabuik Cuko. Kuahnyo iko yaitu campuran antaro air gulo merah jo asam jawa serta Bawang Putiah dan cabe rawit. Mampunyoi aroma nan cukuik kuat jo raso padeh asam dan asin nan sangat pas. sahinggo katiko mamakan pempek iko akan mangenalkan kito pado raso nan kayo.


Biasonyo kalau pagi banyak urang nan nio pai barangkek karajo. Taburu-buru dan naiak angkutan umum seperti KRL supayo labiah capek sampai kantua dan indak kanai macet. Sabalumnyo juo awak harus tau baa caro naiak krl jadi tau dima nio baranti. Awak kan panek bana rasonyo kalau naiak krl yang padek jadi harus punyo badan yang fit. Katiko awak duduak juo kalau kakurangan lalok bisa mambuek awak talalok dan takuiknyo malah taliwaik ka tampek tujuan. Niek nio capek naiak KRL malah tambah lambek kareno awak salah turum. Mangko dari itu untuak kalian nan nio berpergian harus istirahat yang cukuik, kareno panek juo pas di KRL.


Kini ndak paralu lai awak kalua koto untuak pai wisata alam ka hutan. Hutan magrove kini ado di wisata alam hutan magrove Jakarta. Tampek ko dimanfaatan untuak pariwisata dan rekreasi alam. Tampek ko talatak di kelurahan kamal muaro yang basabalahan jo kawansan elite pantai indah kapuk. Kalian yang nio wisata alam bisa bana kasiko dan menikmati pemandangan hutan magrove. Selain itu disiko banyak tampek foto yang intagramable bana, kalau awak bafoto pasti rancak. Banyak bahan bangunan yang tabuek dari kau disiko, ado jembatan kayu, ayunan kayu, panginapan kayu dan tampek yang berlatar belakang kayu lainnyo. Perorangan awak paralu manyiapak piti 30.000 untuak nio kasiko.


Hari besar agamo Islam yaitu 1 Muharram atau Tahun Baru dalam kalender HIjriyah. Marujuak dari hadist nan disampaian samo Hafshah RA nan barisi " Ampek hal nan indak pernah ditinggal samo Rasullah adolah puaso Asyura, puaso 3 hari satiok bulan, sholat 2 rakaat sabalum sholat subuh".  Hal nan dapek dikarojoan katiko bulan Muharram yaitu puaso. Karano pahalo nan didapek dari puaso di 1 Muharram adolah sabaik-baiknyo puaso satalah puaso di Bulan Rmadhan. Puaso itu dinamoan Tasu'a nan dikarojoan di tanggal 9 Muharram dan Asyura nan dikarojoan ditanggal 10 Muharram. Malaksanakan amalan kebaikan nan pernah Nabi Muhammad SAW lakuan adolah tindakan nan paliang bana untuak mancari ridho Allah SWT. Sahinggo, Ridho Allah tasabauiklah nan kamanjadi tiket untuak mandapekan surga-Nya.


Coklat marupokan camilan nan disukoi dek anak-anak maupun urang gadang. Kironyo salain lamak dikonsumsi, coklat punyo pulo manfaat untuak kacantikan. Coklat nan dimaksud adolah coklat hitam. Iko karano coklat hitam kayo dek zat antioksidan nan bisa malinduangi dan manutrisi kulik. Alah banyak pulo klinik kacantikan nan manjadian coklat sabagai bahan parawatannyo. Babarapo manfaat coklat untuak kacantikan adolah, -Mahidrasi kulik sahinggo mambuek kulik nampak segar, -Malinduangi kulik dari polusi, -Macerahan dan malawan tando panuaan pado kulik, -Mananangan jirawek maradang dan mailangan bakeh jirawek. Salain bisa manikmati manfaat coklat untuak kulik di klinik kacantikan, kito bisa pulo manikmatinyo jo mambuek surang masker wajah dari bahan coklat murni.


Dari sakian banyak olahraga, rasonyo olahraga nan agak ekstrem rasonyo kurang banyak mancaritoan. Awak ambiak sek contohnyo rock climbing atau nan labiah dikenal jo panjek tabiang. Salah satu atlet nan manjadi kabanggan Indonesia adolah Aries Susanti Rahayu. Padusi ciek ko yo subana indak diraguan lai bakatnyo. Dek kagigihan nyo, batino nan lahia di Grobobongan 21 Maret 1995 maraih medali ameh dalam ajang Piala Dunia Panjat Tebing nan ado di Chinna tahun 2021. Maskipun Arie manggaluti olahraga nan ekstrem sakalipun tapi kalau ditakuni dan diagiah tampek untuak taruih bisa mangasah bakatnyo bisa indak ado kato yang indak mungkin. Aries sabagai bationo pun bisa mandapek an prestasi nan mambanggakan, apo lagi batino lainnyo di lua sinan.


Sairiang bajalannyo waktu, bahan dan proses pambuekan nasi goreang samakin kompleks. Hasilnyo, bahkan labiah banyak ragam dari nasi goreng ko. Varian nasi goreang ko tamasuak nasi goreang kambiang, nasi goreang padeh, nasi goreang seafood, nasi goreang talua, nasi goreang ati, nasi goreang patai dan lain sabagainyo. Varian ko dapek ditamuan di waruag atau kadai tapi jalan atau di restoran. Karano nasi goreang alah manjadi pilihan makanan nan utamo bagi babarapo masyarakat kito. Nasi goreang pun dari sagi pangolahannyo gampang dan indak rumik. Nasi goreng pun dapek kito tamuan dimano pun, karano panjualan nasi goreng marupokan mato pancarian bagi kebanyakan masyarakat.


Nasi padang marupokan makanan wajib sabagian besar masyarakat indonesia. nasi padang pun dikenal olah barbagai balahan dunia. nasi padang pun barbagai macam caro manyantapnyo. ado nan pakai tangan ado nan pakai sendok. makanan ko salalu ado perdebatan dek urang pakaro makan pakai sendok atau pakai tangan. di sabagian urang ado nan mangecekan kalau makan nasi padang pakai sendok tu mailangan nilai dan kenikmatannyo karano makan pakai tangan tu sebagai ritual wajib nan ndak buliah di lewatan. bagi nan pakai sendok pun punyo argumentasi yang pas juo, karano makan pakai sendok mambuek tangannyo baun dan bagi nan cewek mambuek kukunyo nan rancak tu jadi kuniang kalau sudah makan nasi padang. Walaupun kaya gitu, ado pulo nan mawajaran karano urang pun punyo caro masiang-masiang dalam manyantap makanan ko.


Tsunami marupokan gelombang aia lauik gadang yang dipicu dek pusaran aia bawah lauik karano pageseran lempeng, tanah longsor, erupsi gunuang api, dan jatuhnyo meteor. Tsunami dapek bagarak jo kacapatan sangaik tinggi dan dapek mancapai daratan jo katinggian galombang hinggo 30 meter. Tsunami sangaik bapotensi bahayo maskipun tsunami iko indak talalu marusak garis pantai. Gempo yang disababan pagarakan dasar lauik atau pageseran lempeng yang paliang acok manimbulan tsunami. Pado tahun 2006 Indonesia mengalami tsunami dahsyat satalah gempo bumi baskala 8.9 SR tajadi di sakitar Aceh. Area yang mamiliki rasiko tinggi jiko gampo bumi gadang atau tanah longsor tajadi dakek pantai galombang patamo dalam seri bisa mancapai pantai dalam babarapo menit, bahkan sabalum paringatan dikaluaan. Area barado pado rasiko yang lebiah gadang jiko balokasi kurang dari 25 meter di ateh pamukoan lauik dan dalam babarapo meter dari garih pantai.


silek marupokan olahraga beladiri nan barasal dari minangkabau, silek ko manjadi beladiri wajib anak mudo pado zamannyo. Karano silek ko marupokan budaya dari minangkabau dan harus tetap dilestarian. Silek ko pado zaman dahulu diajaan di pakarangan surau. silek ko banyak macamnyo. Silek alah banyak penyebarannyo khususnyo di asia tenggara. silek alah dipadu padankan jo budaya tampek silek ko barado. silek mampunyoi bamacam jurus, ado namonyo silek harimau, silek nan bagayakan baruak ado pulo silek nan bagayakan macan. silek ko juo diikuik sertakan di barbagai kejuaraan, ado di PON, sea games, dan asean games ado pulo kejuaraan silek ko, silek ko di naungi dek persatuan yang namonyo IPSI yaitu Ikatan Persatuan Silat Indonesia.


Naila kaponakan ambo dari palembang kini main ka Jakarta jadi inyo mangajak ambo untuak pai cari tampek makan yang ancak untuak bafoto. Ambo agiah lah rekomendasi yaitu Cerita cafe disitu pas bana di tangah kota jakarta jadi ndak jauah bana lo dari rumah ambo, disitu juo banyak tampek spot foto yang ancak. Pai lah kami sore sekitar jam 4 an jadi sajuak rasonyo, wakatu alah sampai di tampek tujuan yo takajuik si naila ko soalnyo tampeknyo nyaman bana alun duduak awak lai lah taraso nyamannyo. Cerita cafe ko ancak lo pas lah jo nio nyo naila yang nio bafoto ditampek ancak soalnyo di siko ado bean bag, sofa, kursi kayu ataupun tampek duduak panjang. Untuanglah naila suko jo cafe ko jadi ndak paralu kami mancari tampek lain di sore hari ko.


Perai sakola SMA kapatang adi bamain ka banyak tampek. Salamo hari saminggu lamonyo, adi pai bamain samo kawan kawamyo sangkek SD. Adi, ditto dan dani alah bakawan dakek dari ketek. Tapi salamo SMA alah jarang basuo karano beda sakola. Salamo liburan adi memang alah marancanoan pai ka banyak tampek basamo jo kawan kawan, untuak mangenang maso dulu . urang batigo ko pai main ka bandung salamo maso liburan, ya saminggu tapeknyo. Urang batigo ko sangek suko jo kopi jadi salamo pai liburan nyo acok bana bali kopi. Karano di padang indak ado starbucks jadilah salamo di bandung nyo bali statbucks se taruih, satiok hari mereka bali, sabananyo raso kopinyo samo jo di kadai lain, Cuma karano iko indak ado di padang jadilah mereka pueh pueh bali sturbucks disiko.


Samakin hari samakin banyak restoran nan mambuek konsep "All You Can Eat" atau " Ang Bisa Mamakan Sapuehnyo". Dengan mambayia jo jumlah tatantu, konsumen bisa maambiak makanan nan tahidang apo sajo sapuehnyo dan harus maabihannyo dalam waktu nan alah ditantuan dari pihak restoran. Jiko sampai dalam waktu nan ditantuan makanan nan alah diambiak indak habis, konsumen dikanaian dando sabanyak makanan nan disisoan. Konsep bantuak iko sabananyo ado untuang dan ruginyo. Untuangnyo, konsumen bisa makan sapuehnyo sampai kanyang, ruginyo adolah katiko makanan tu ndak habis, makanan jadi mubazir dan sayangnyo makanan siso itupun indak dipabuliahan untuak dibaok pulang. Akibaiknyo bisa manambah sampah siso makanan nan samakin hari samakin batumpuak juo.


Untuak pertamo kalinyo ambo liburan pai ka pulau jawa. Tujuan ambo saat itu memang liburan ka rumah tante ambo. Tapi dek rumah tante ambo ko dakek bana samo kampus idaman ambo yaitu Universitas Indonesia (UI) sekalian se ambo minta di baok jalan-jalan kasinan. Pailah ambo, kakak, tante, om, dan anak-anaknyo rami-rami tamasya ka UI. Sesampainyo disinan ambo langsuang terkesima bana karano ternyata kampus UI tu lueh bana dan suasananyo nyaman. Selain tu kampus ko barasiah dan tertata. Pas saat itu makin gadang lah kemauan ambo untuak bisa kuliah di UI. Alhamdulilllah apo nan ambo cita-citakan tacapai. Tahun 2013 ambo berhasil kuliah di UI kampus nan ambo idam-idamkan.


Heri sayang bana jo urang gaeknyo. Heri ndak pernah mangecek labiah kareh dibandiang urang gaek nyo. Inyo alah bajanji untuak salalu berbakti ka urang gaek, soalnyo inyo picayo bana kalau ridho orang gaek tu samo jo ridho Allah. Malawan ka urang gaek tu tamasuak dalam doso gadang. Ajaran itu salalu diingek oleh Heri jadi Heri ndak bagak malawan ka urang gaek. Kalau ado pandapek atau urang gaek nyo nan ndak sasuai jo kahandaknyo, inyo labiah mamiliah untuak mangecekannyo elok-elok jo urang gaek dan mancari jalan tangahnyo. Heri sadar kalau paran urang gaeknyo dalam hiduik nyo sangaik gadang, dek itu inyo ndak nio mambuek urang gaeknyo kecewa jo inyo.


Aia putiah adolah minuman yang paliang murah didapekan paliang banyak ditamuan. Faktanyo manuruik Kemenkes RI kalau awak minum aia putiah ko rutin 2 liter sahari atau 8 galeh saukua 230 mililiter alah bisa manjamin kasehatan tubuah awak. Tapi jumlah ko tagantuang jo tingkek aktivitas yang dilakuan sahari hari tagantuang umua, tagantuang masalah kasehatan, jo tagantuang kondisi ligkungan. Aia putiah bisa manjaga cairan dalam tubuah, sahinggo tubuah indak mangalami gangguan fungsi penernaan dan panyarapan makanan, sirkulasi, ginjal dan pantiang dalam mampatahanan suhu tubuah yang normal. kalau kakurangan minum aia putiah bisa mambuek maningkeknyo konsentrasi plasmadan manurunan volume darah yang disabuik dehidrasi


Selama iko andi marasokan kehidupan kerjanyo bagitu monoton dan mambosankan. Selain itu tuntutan dari perusahaan nan bagitu banyak mambuek Iya bagitu stres dan maraso bagitu pusing jo kehidupan kerjaannyo. Namun katiko hari libur ya akan manghabiskan waktu untuak tidur agar indak taingat jo kehidupan pekerjaannyo nan bagitu mamusingkan. Namun satalah 1 tahun inyo jalani, Andi maraso bagitu bosan dan stress barat karano inyo akhir-akhir iko sering bana diberangi oleh atasannyo. Andi pun mamutuihkan untuak mamakai waktu cutinyo agar merefresh kambali pikiran dan semangatnyo untuak bekerja agar indak melakuan kesalahan-kesalahan lain nan mambuek inyo diberangi oleh atasan. Andi mamutuihkan untuak pergi barlibur sendiri ka  luar kota dan manghabiskan waktu di sana untuak manikmati tampek wisata dan suasana  di tampek tasabuik.


Kalau awak baru patamo kali baolahraga di tampek gym atau dirumah surang. Jan langsuang satiok hari indak ado istirahaik nyo salamo saminggu tu. Ambo pernah wakatu itu saking ka nio nyo kuruih, sampai-sampai indak mamparhatikan langkah awal untuak baolahraga. Akhirnyo katiko olahraga indak tadugo se, sakik bana rasonyo batih kaki ko. Kalian nan nio baolahrag untuak patamo kali nyo harus ikuik an langkah iko dulu. Jan tagageh bantuak ambo, jadinyo sakik sadoalah badan. Patamo lakuan itu sacaro palahan, kaduo jan lupo paragangan, katigo jan ciek alaik se yang dipakai, siap tu caliak dulu barek baban dan caro panggunoannyo, tarakhir awak harus tau kapan wakatu awak harus istirahaik.


Kitab suci Al-Qur'an adolah kitab suci umat Islam nan berasal langsuang dari Allaah S. W. T dengan perantara nabi Muhammad S. A. W. Karano kitab Al-Qur'an ko suci mako ado adat nan harus awak lakukan katiko mambaco kitab suci ko antaro lain adolah bawudhua sabalum mambaco al-Qur'an dan mamakai pakaian nan barasiah dan manutuik aurat. Setelah itu, kok dapek mambaco kitab suci ko mahadok ka kiblat. Kalau alah salasai sado persiapannyo mulailah mambaco kitab suci Al-Qur'an dengan mambaco Taawudz dan Basmallah. Abis tu bacolah Al-Qur'an dan ranuangi maknanyo. Jan lupo nan terakhir katiko nio manyudahi mambaco Al-Qur'an bacolah kalimat tashdiq.


Katiko  bulan partamo bekerja Lisa sadang mamutuskan untuak manyisihkan pendapekannyo bia dapek manyiapkan dana darurat sabagai antisipasi katiko inyo terkena musibah. mambuat tabungan di bank khusus untuak dana darurat.  inyo satiap bulan akan mantransfer sajumlah uang ka rekening tasabuik sahinggo katiko ado kajadian nan indak terduga tertimpa kapadonyo inyo dapek manggunokan dana tasabuik sabagai antisipasi.  8 bulan kamudian Lisa alah mangumpulkan dana darurat nan cukuik banyak dan saat itu inyo manderita sakit nan mangharuihkan inyo dirawat di rumah sakit salamo 3 hari.  karano inyo alah mamiliki dana darurat mako uang nan haruih dikeluarkan untuak biaya perawatannyo di rumah sakit digunokan dari dana darurat nan ado di rekening tasabuik.  dan saat itu Lisa indak terlalu kebingungan tentang uang untuak perawatannyo karano inyo alah manyiapkannyo dari jauah hari.


Ado beberapa tahapan nan dilakukan di hari H pelantikan datuak di suku Minangkabau. Nan pertamo hidangan untuak upacara nan alah dipersiapkan sahari sabalum acara diantakan dek padusi-padusi minang ka rumah calon datuak. Kemudian, para tamu nan sebagian gadang adolah datuak-datuak dari masiang-masiang daerah datang ka tampek acara. Setelah pemangku adaik dan tamu datang, mako basamo-samolah mereka pai ka tampek lokasi upacara. Sasampainyo di lokasi pelantikan, upacara malewakan gala pun di mulai. Para datuak dan Basa nan Ampek basilo di ruangan Balairung. Acara nan dinanti-nantikan tibo katiko calon datuak di panggia untuak masuak ka ruangan. Dengan pemakaian baju adaik kapado calon datuak manandokan sabagai calon datuak tersebut alah resmi manjadi datuak di nagari lengkap jo galanyo.


Pamain basket tantu baguno bana alaik Ring basket untuak mamasuak an bola ka gawang. Bola basket adolah olahraga yang memang khusus bana ka bola basket yang mamantua. Bamain basket juo paralu strategi dan latihan taruih manaruih untuak bisa mamasuak an bola ka ring basket. Ring bola basket ko talatak manempe di papan (backboard) dengan jarak kurang labiah 151 mm dari sisi dalam ring manuju bagian papan. Bola basket tamasuak ka dalam olahraga permainan, kareno ado tanago dan alaik atau objek yang digunoan untuak bamain yaitu bola dan aktivitas bamain yang dilakuan dapek mamberikan kesenangan dan manfaaik untuak tubuh. Kareno itu, marilah untuak awak kasadonyo yang indak suko baolahraga cubolah bamain basket supayo labiah manyanangkan atau olahraga lain yang kalian suko.


Dimasa anjuran pemerintah untuak tetap dirumah sajo mambuek kabanyakan urang mancubo hal-hal nan dapek baguno maiisi waktu luangnyo contohnyo mancari pitih lalu online. Agus nan kini sadang mamijak kuliah semester 2, maraso banyak waktu kosong nan tabuang bagitu sajo karena semester itu SKS nan Agus dapek indak terlalu banyak sampai mambuek waktu inyo panuah. Sahinggo, Agus bapikia untuak mancari pitih lanjo tambahan yaitu mancari karajo nan dapek dikarajoan dari rumah. Sudah mancari lowongan, Agus mancubo mandaftar dan ditarimo. Kini, Agus dapek bakarajo sambia kuliah untuak maiisi waktu kosongnyo agar dapek labiah baguno. Kegiatan kuliah jo freelance tu tetap dikarajoan sampai saat kini.


Aia Tajun Lubuak Bulan adolah salah satu wisata aia tajun nan alun banyak urang ketahui. Salamo ko urang cuma tau Aia Tajun nan ado di Padang Panjang. Aia Tajun Lubuak Bulan ko marupokan aia tajun nan talatak di Koto Alam, Kenagarian Simpang Kapuak, Kabupaten Lima Puluh Kota. Sekitar 5 jam dari Kota Payakumbuh.  Kok mancaliak dari tingginyo labiah tinggi dari pohon karambia. Setelah ambo cari tahu tingginyo sampai 50 meter. Selain tu, nan unik adolah aia tajun ko mamiliki kolam di bawahnyo nan manyarupoi bulan sabik. Mako dari itu namonyo Aia Tajun Lubuak Bulan. Selain tu di dalam kolam awak bisa mancaliak goadi dalamnyo sahinggo masyarakaik sekitar ado lo nan manyabuik dengan sebutan Aia Hilang. Bagi kalian nan nio mahilangan kasuntuak an pas bana untuak bakunjuang kasiko karano udaranyo sajuak.


Sia di siko nan alah mancubo makanan khas salah satu daerah di Sumatera Barat yaitu karupuak sanjai? Karupuak sanjai adalah camilan nan acok dijadian oleh-oleh untuak urang nan bakunjuang ka Sumatera Barat. Camilan iko awalnyo dibuek di daerah Sanjai, Bukittinggi dan kini alah hampia dijua di saluruah daerah di Sumatera Barat. Karupuak sanjai pun baragam jenisnyo, ado nan tawa, karipiak balado, karak kaliang, dll. Bahan utamo pambuekannyo adalah singkong nan diirih tipih lalu digoreng sampai kariang. Untuak karipiak balado, karupuak diagiah lado nan rasonyo padeh dan manih. Kini karipiak balado ndak hanyo manggunoan lado merah se tapi ado pulo nan lado hijau.


Mananam manggunoan rak tanaman dari kayu, mambuek rak panjang bastruktur babarapo tingkek jo desain sasuai kabutuahan, dalam 1 rak panjang bisa diisi jo 10 atau labiah pot tanaman. Mananam di pot gantuang, teknik mananam manggunoan pot ukuran ketek hinggo sadang lalu digantuangan di langik-langik atau dindiang rumah jo tatanan sacaro rapih sasuai dekorasi nan diinginkan dan hal tasabuik akan mamparacanak rumah. Mananam jo sistem hidroponik, marupokan teknik mananam indak pakai tanah, kito mambutuahkan paralon dan area mananam bantuak dindiang rumah sabagai instalasi hidroponik. Yang tapantiang dari sado ko adolah kabaranian untuak mamulai dan kamauan untuak konsisten.Dengan mananam kito bisa labiah dakek jo alam, manciptaan suasano hati nan labiah bahagia dan pacayo diri.


Meskipun hobi yang awak lakukan ndak ado hubuangan jo karajo tapi awak harus tau ba a hobi ko tetap bisa bamanfaat. Caro pertamo awak harus tau makna dan manfaat dari hobi dengan caro menekuninyo. Dalam manekuni hobi tadi sacaro langsuang awak alah maagiah manfaat ka diri awak lewat malakuan pengembangan diri. Caro kaduo, bagabuang jo komunitas nan sausai jo hobi awak. Disinan awak akan batamu jo urang dengan latar belakang hobi nan samo sahinggo bisa saliang babagi ilmu dan pengalaman sasamo anggota. Katigo, ikuti perkembangan urang-urang nan mainspirasi misal awak hobi manyanyi mako ikuik an kaba terbaru penyanyi-penyanyi terkenal nan awak suko. Dari sinan bisa mamotivasi awak untuak labih semangat, kenal dengan teknik-teknik manyanyi, acara-acara serta kegiatan-kegiatan nan bahubuangan jo hobi awak tadi.


Andi nan marupokan penggemar gadang sepak bola inyo sampai rela jauh-jauh datang ke negara Qatar untuak manyaksikan langsung pertandingan Piala Dunia Tahun 2022 kemarin. Saat itu pertandingan fase grup di mana Argentina malawan Arab Saudi.  Andi nan marupokan fans dari Lionel Messi tentu saja inyo akan mamakai jersey Argentina. Katiko peluit pertanda pertandingan dimulai Andi mangikuti teriakan para fans nan mamberi samangat kep ado atlet nan sadang  bamain. Katiko babak pertamo dimulai Argentina mamimpin pertandingan dengan 1-0 di mana manunjukkan keahliannyo dalam tendangan pinalti. Bola nan ditendangnyo pun akhianyo masuk ke gawang Arab Saudi. Macaliak itu para fans Argentina nan hadir di stadion langsung bateriak sanang karano inyo mamimpin pertandingan saat itu. Namun indak disangka Arab Saudi malakukan perlawanan nan bagitu sangit di mana inyo dapek mamimpin dengan skor 1- 2 dan otomatis Arab Saudi mamenangkan pertandingan saat itu.


Makanan rumah yang mewah dan gampang dibuek adolah hal yang harus dipalajari para amak-amak dilua sano, ayam teriyaki contohnyo makanan ko pasti banyak disukoi apolai anak-anak soalnyo ndak padeh. Mambuek ayam teriyakin pun gampang bana, bahan untuak mambuek resep ko pun mudah di dapek an. Patamo awak alah siapkan bahan-bahannyo seperti ayam dan bumbu-bumbu yang diparalu kan, siap tu awak tumih bawang bombay sampai wangi dan masuak an dagiang ayam slice masuak an saos, kecap, dan bumbu-bumbu pendukung seperti lada dan paprika setelah koreksi rasa bisa langsuang awak sajikan. Baa gampang kan caro mambuek ayam teriyaki yang lamak bantuak ko.


Wirausaha, saurang wirausaho bisa mambuek usaho sahinggo manghasilkan pitih atau kauntuangan. Wirausaha adolah urang nan talok maliek, manila sarato mangalola sabuah usaho. Saurang wirausaha ko punyo bakat untuak mangambangan usahonyo. Wirausaha punyo kacerdasan pulo di bidang iko sahinggo inyo bisa mambuek ataupun mangambangan usaho. Salain bakat jo kacerdasan saurang wirausaha punyo namonyo kabaranian. Jo kabaranian ko inyo talok dan indak takuik untuak malangkah sakalipun jalan itu alum ado nan manampuah. Maksudnyo wirausaha indak takuik untuak mancubo bisnis nan baru. Saurang wira usaha sangek baperan untuak pangambangan ekonomi. Dimano ciek usaho bisa manciptaan lapangan karajo untuak masyarakek nan lainnyo. Disiko lah wirausaha bisa baperan untuak manunjang ekonomi warga bahkan negara. Baitupun sabaliaknyo, bangkrutnyo sabuah usaho punyo dampak untuak warga bahkan negara. Tagantuang sabarapo gadang usaho tasabuik. Tkah ikolah gadangnyo paran wirausaha, karano itu mari baraja dan jadi salah ciek dari wirausaha.


Kebiasaan nan banyak dikarajoan dek banyak urang kini yaitu mancampua nasi jo mie instan. Kebiasaan iko sabananyo babahayo untuak kesehatan. Di babagai penelitian nan mambahas tentang bahayo mie instan yang dicampua jo nasi manunjuakkan bahwa karbohidrat yang balabiah dapek mambuek paruik kanyang samantaro sudah itu raso lapa dapek baliak tibo. Hal itulah nan mambuek awak gampang lapa dan mamakan banyak jenis makanan yang lain. Akibeknyo obesitas,kolesterol dapek menyerang ka kesehatan. Selain itu, efek nan dapek dirasoan dari mamakan nasi jo mie instan sekaligus dapek mambuek rasa kantuak acok menyerang sahinggo menganggu aktivitas lain yang ka dikarajoan. Makonyo, hindari mamakan mie instan jo nasi sekaligus bia awak dapek manjalani aktivitas dengan lancar dan terhindar dari panyakik yang ditimbulkan.


Ado ciek makanan nan tanamo dan manjadi ciri khas daerah sijunjuang, namonyo kalamai kacang. Kalamai untuak urang minang tantunyo tantunyo tau, babeda samo urang di lua minang. Kalamai ko bisa dikecek an dodol nyo urang minang. Babicaro tantang minang indak ka bisa bapisah samo olahan santan nyo. Kalamai kacang nan dari sijunjuang ko agak babeda dari kalamai nan ado di daerah lain. Kalamainyo agak manghitam tapi indak kareh untuak di gigik tapi rasonyo yo subana lamak. Bahan pambuek an utamo nyo santan dari karambia tuo nan beko di agaih kacang tanah sabagai tambahan. Kemasan nyo beko dimasuak an ka dalam anyaman nan babantuak tabuang ketek nan bisa tahan hampia babulan bulan lamonyo.